title: Gambiitti (sarjakuvahahmo)

text: Myöhemmin suomeksi julkaisemattomassa tarinassa Tuho tekee Gambiitista ratsumiehensä, mutta erinnäisten vaiheitten kautta Gambiitti vapautuu tämän ikeen alta. Valitettavasti samassa tarinassa Roguen voimat kokevat rajun muutoksen ja hänen kosketuksestaan tulee välittömästi tappava. Herra Pahuus kidnappaa Roguen ja tarjoaa Gambiitille jäsenyyttä Maraudereissa, joka suostuu, ettei Roguelle kävisi mitenkään. Tämä päätös johti Gambiitin usein vastakkain entisten tiimitovereittensa Ryhm-X:än kanssa. Kun mutanttien messias syntyi Gambiitti johti marauderien iskuryhmää, joka kaappasi vauvan. Samaan aikaan Mystikko on tappanut Pahuuden painamalla tämän kasvot kuolemaisillaan olevan Roguen kasvoihin. Mystikko parantaa Roguen vauvan avulla ja Gambiitti jättää marauderit voimatta seurata Rogueta, koska tämä vannotti hänet jättämään hänet, jos hän todella rakastaa häntä.


title: Gambiitti (sarjakuvahahmo)

text: Gambiitilla on ikäisensä ja kokoisensa tiukasti treenaavan miehen voimat ja hän on loistava lähitaistelija, joka käyttää katutappelutyyliä ja akrobatiaa.


title: Gambiitti (sarjakuvahahmo)

text:
Gambiitilla on mutanttikyky ottaa yhteyttä jonkin esineen potentiaalienergiaan ja muuttaa se kineettiseksi energiaksi. Kun Gambiitti lataa näin esineen kineettisellä energialla ja heittää sen kohteeseen, esine vapauttaa energian räjähtäen iskeytyessään kohteeseen.
Yleensä Gambiitti käyttää heittopiikkejä ja pelikortteja.


title: Gambiitti (sarjakuvahahmo)

text: Gambiitti osaa puhua ranskaa ja englantia ja osaa heittää pieniä esineitä kuten veitsiä tai pelikortteja suurella tarkkuudella.


title: Cité des sciences et de l’industrie

text: Cité des sciences et de l’industrie on tiedekeskus Pariisin 19. kaupunginosassa, Parc de la Villetten puistossa. Irlantilaisen Peter Ricen suunnittelema rakennus on tehty teräksestä ja lasista, ja se avattiin vuonna 1986. Se on Euroopan suurin tekniikkaa ja tutkimusta esittelevä keskus. Museossa käy vuosittain noin 5 miljoonaa kävijää.


title: Cité des sciences et de l’industrie

text: Museoon pääsee Porte de la Villetten metroasemalta.


title: Cité des sciences et de l’industrie

text: Museon osastoja:


title: Paf

text: Ålands Penningautomatförening eli Paf on Ahvenanmaalla kotipaikkaansa pitävä kansainvälinen rahapelejä järjestävä yhdistysmuotoinen arpajaislain 12 §:n mukainen rahapeliyhteisö. Sillä on Ahvenanmaan maakuntahallituksen lupa järjestää rahapeliautomaatti-, kasino-, vedonlyönti- ja arpapelejä Internetissä, merillä ja Ahvenanmaalla. Paf perustettiin 31. lokakuuta 1966 ja pelitoiminta alkoi vuonna 1967.


title: Paf

text: Pafin suurin toimiala ovat kasinopelit. Paf valmistaa itse osan verkossa pelattavista kasinopeleistään omistamansa EGET-yrityksen kautta ja tarjoaa myös muiden pelien valmistajien pelejä, kuten Net Entertainmentin, Play'n Go:n ja Microgamingin valmistamia peliautomaatteja.


title: Paf

text: Elokuusta 2008 lähtien Paf on sponsoroinut Espanjan jalkapallon Primera Divisiónissa pelaavaa Atlético de Madridia. Osana yhteistyötä yritys toi joukkueen kesäkuussa 2009 Maarianhaminaan pelaamaan ystävyysottelun paikallista Veikkausliiga-joukkuetta IFK Mariehamnia vastaan. Paf on myös IFK Mariehamnin taustalla toimivan osakeyhtiön toiseksi suurin omistaja.


title: Paf

text: Paf ja vedonlyöntiyhtiö Unibet aloittivat yhteistyön helmikuussa 2010.


title: Paf

text: Riippumaton tuotonjakokomitea jakaa kaiken Pafin ylijäämän yleishyödyllisille yhdistyksille ja järjestöille sekä hyväntekeväisyyteen Ahvenanmaalla. Vuonna 2014 PAF jakoi erilaisia avustuksia ja lainoja yhteensä 21 miljoonan euron edestä.Paf on kehittänyt yhdessä vakuutusyhtiö Moderna Försäkringin kanssa pelivakuutuksen, jolla on tarkoitus ehkäistä ongelmapelaamista. Syksyllä 2015 Paf aloitti yhteistyössä Tukholman yliopiston kanssa nelivuotisen tutkimusyhteistyön, jota Paf rahoittaa 320 000 eurolla. Tutkimus keskittyy erilaisiin nettiviestinnän keinoihin, joilla voidaan ennaltaehkäistä peliriippuvuutta ja ongelmapelaamista. Tutkimusta johtaa Tukholman yliopiston psykologian professori Per Carlbring.


title: Paf

text: Paf järjestää joka toinen vuosi kansainvälisen Responsible Gaming Summit -konferenssin, jonka tarkoituksena on lisätä tietoa pelivastuusta ja vastuullisesta pelaamisesta. Konferenssi on suunnattu peliyrityksille, yhteistyökumppaneille tutkijoille, päätöksentekijöille ja muille peliteollisuuden parissa toimiville. 29.9.2015 järjestetty konferenssi oli järjestyksessään toinen. Ensimmäinen konferenssi järjestettiin vuonna 2013.


title: Paf

text: Paf perustettiin vuonna 1966 Ahvenanmaalla. Perustajayhdistykset olivat Folkhälsan på Åland, Pelastakaa Lapset, Suomen Punainen Risti ja Dagens Barn -säätiö.


title: Paf

text: Vuonna 1973 Paf aloitti pelitoiminnan merillä, Ahvenanmaalle rekisteröidyillä autolautoilla. Internetissä Paf alkoi tarjota palveluitaan vuonna 1999.


title: Paf

text: Vuonna 2015 Paf laajentui Italian markkinoille ostettuaan italialaisen Winga.it-peliyrityksen.


title: Paf

text: Keväällä 2015 Paf ja suomalainen hotelliyhtiö Sunborn avasivat Gibraltarilla Casino Sunbornin.


title: Paf

text: Vuonna 2017 Paf myi aikaisemmin ostamansa Winga.it-peliyrityksen Leovegas-peliyhtiölle.


title: Paf

text: Paf valittiin pelialan vastuullisimmaksi toimijaksi vuosittaisessa eGaming Review Operator Awards -tapahtumassa Lontoossa vuonna 2014.


title: Paf

text: Suomen korkein oikeus tuomitsi vuoden 2005 alussa Pafin arpajaislain rikkomuksesta, koska se on markkinoinut nettirahapelejä muissakin Suomen maakunnissa kuin Ahvenanmaalla. Veikkauksella on arpajaislain perusteella käytännössä monopoli rahapeleihin Suomessa Ahvenanmaan autonomista maakuntaa lukuun ottamatta.


title: Paf

text: Sisäministeri Kari Rajamäen mukaan Paf ei noudattanut oikeuden päätöstä, vaan jatkoi pelitoimintaa Ahvenanmaan ulkopuolisessa Suomessa. 14. joulukuuta 2005 sisäministeriö teki Pafista tutkintapyynnön keskusrikospoliisille.


title: Paf

text: Määräyksen mukaan ahvenanmaalaisten on huolehdittava siitä, ettei Pafin pelejä voi pelata muista Suomen maakunnista kuin Ahvenanmaalta käsin.


title: Ulvoja

text: Ulvoja eli Sean Cassidy on Marvel Comicsin sarjakuvahahmo ja RyhmäX:n entinen jäsen. Hän on mutantti, jonka kyky on yliäänihuuto, joka voi murskata esimerkiksi panssaria. Lisäksi hän kykenee lentämään. Hänet nähtiin ensimmäisen kerran "X-Men" -lehden numerossa 28 (1967). Hän oli myös Generation X:n johtaja.


title: Ulvoja

text: Ulvoja joutui eroamaan Ryhmä-X:stä saamiensa vammojen takia


title: Ulvoja

text: Ulvojalla oli alussa vaaleat, myöhemmin punertavat hiukset. Lisäksi hänen silmänsä ovat sinivihreät.


title: Seriffi

text:
Seriffi () on anglosaksisessa maailmassa julkisen vallan edustaja. Termi on alkuperältään brittiläinen korkea-arvoinen yleishallintovirkamies (muinaisengl. "scīrgerēfa"). Yhdysvalloissa seriffi vastaa usein yleisen järjestyksen ja turvallisuuden ylläpidosta, toisin sanoen poliisitoimesta. Suomessa nimikettä vastasi pitkälti nimismies.
Suomen kielessä on käytetty kolmea kirjoitustapaa: šeriffi, sheriffi ja seriffi, joka on nykyisin suositeltavin.


title: Seriffi

text: Seriffi vastaa asemaltaan poliisipäällikköä. Yhdysvalloissa on perinteisesti valittu seriffi poliittisella vaalilla, ja niin yhä useimmiten tehdään. Seriffit valitaan ylimmiksi lainvalvojiksi joko alueelle, jonka nimi on "county" – piirikunta – tai piirikunnissa oleviin kaupunkeihin. Valintamenettelyn vuoksi tällaisen lainvalvojan katsotaan edustavan alueensa väestöä, kun esimerkiksi Euroopassa pidetään tärkeänä sitä, että poliisiviranomaiset asettaa tehtäviinsä valtiovalta.


title: Seriffi

text: Yhdysvaltojen 50 osavaltiosta 48 on jaettu näitä pienempiin county-hallintoalueisiin. Louisianassa samasta hallintoalueesta käytetään nimitystä "parish" ja Alaskassa nimitystä "borough". Yhdysvalloissa on tällä hetkellä 3 086 piirikuntaa. Eniten niitä on Texasissa, 254, joista jokaisessa on vaaleilla valittu seriffi. Seriffin apulaisina ja alaisina toimivien virkanimike on "deputy sheriff" eli "sheriff's deputy" – apulaisseriffi. Seriffin kakkosmiehellä on joskus arvonimi "undersheriff". Tämä virkanimike on käytössä muun muassa viidellä New Yorkin poliisipäälliköllä. New Yorkin seriffin asema on erityinen, hän on "High Sheriff" eli yliseriffi, ja se on myös Havaijin ja Rhode Islandin osavaltioissa käytetty virkanimike. Texasin kuvernööri on perustuslain nojalla "High Sheriff of Texas" eli Texasin yliseriffi.


title: Seriffi

text: Seriffin toimenkuva ja tehtävät vaihtelevat nykyisin paljonkin osavaltioiden välillä. 1800-luvulla seriffit tekivät käytännössä kaikkea mahdollista poliisityötä, johon heitä tarvittiin. Nykyisin Yhdysvalloissa on 3 500 seriffin johtamaa poliisiasemaa – "Sheriff’s Office". Pienimmissä niistä on töissä yksi tai kaksi henkeä – Los Angelesissa Los Angeles County Sheriff’s Department työllistää noin 18 000 henkeä.


title: Seriffi

text: Useat villin lännen lainvalvojista vaihtoivat useinkin toimipaikkaansa ja ehtivät toimia sekä seriffinä että marshalina. Heihin kuului Wyatt Earp, joka aloitti uransa konstaapelina, jatkoi sitä apulaismarshalina ja oli viimeisessä poliisivirassaan apulaisseriffi.


title: Seriffi

text: Seriffi-sana oli käytössä jo keskiajan Englannissa, jossa se tarkoitti kansan valitsemaa palkatonta virkamiestä. Sana juontui kuninkaallista valvojaa tarkoittavasta termistä "shire reeve". Kun Yhdysvallat itsenäistyi, siellä seriffit säilyttivät asemansa lainvalvojina. Kasvaviin kaupunkeihin perustettiin kuitenkin oikea poliisitoimi, ensimmäisenä Bostoniin 1838 ja New Yorkiin 1845. Seriffijärjestelmä säilyi maaseudulla. Sen huonona puolena oli, että seriffin toimia oli vaikea valvoa, ja he syyllistyivät helposti omavaltaisuuteen. Silti oli täysin laillista antaa pikaisia hirttotuomioita esimerkisi karjavarkaudesta. 1800-luvun lopussa maa tarvitsi ammattimaisempia lainvalvojia. Kongressi perusti tällöin oikeusministeriön, joka alkoi valvoa lainvalvojien toimintaa. Tämän jälkeen myös seriffeiltä alettiin vaatia lainkuuliaisuutta.


title: Seriffi

text: Seriffin kuusisakarainen tähti otettiin ensimmäisenä käyttöön New Yorkissa. Lännessä se tehtiin tavallisesti kierrätysmateriaalista, kuten peltipurkista. Teksasissa tähti tehtiin usein Meksikon kahdeksan realin kolikosta.


title: Seriffi

text: Vuonna 1882 julkaistu David J. Cookin teos "Hands up!" oli seriffien opaskirja. Uudelle seriffille annettiin siinä viisi hyvää neuvoa: "(1) Älä koskaan lyö vankia päähän pistoolillasi, koska aseesi voi rikkoutua. (2) Älä pidätä ketään, jos et ole aivan varma, että sinulla on siihen valtuudet. (3) Kun yrität pidättää jonkun, ole varovainen, äläkä anna hänelle mahdollisuutta vetää asetta esille. On parempi tappaa kaksi miestä kuin antaa yhden tappaa sinut. (4) Kohtele vankia niin lempeästi kuin hänen käytöksensä sallii. (5) Älä luota koskaan vangin sanaan, äläkä anna hänelle vapauksia, jotka voivat vaarantaa oman turvallisuutesi. Yhdeksällä kymmenestä rikollisesta ei ole omaatuntoa".


title: Seriffi

text: Marshalit ovat poliisipäälliköitä siinä missä seriffitkin, ja usein heistä suomenkielisessä kirjallisuudessa ja elokuvissa käytetäänkin nimitystä seriffi tai joskus liittovaltion seriffi. Siinä missä seriffit valitaan paikallisesti vaaleilla, ovat marshalit Yhdysvaltain oikeusministeriön ("United States Department of Justice") alaisuudessa toimivia liittovaltion poliisimiehiä, jotka nimittää virkaansa Yhdysvaltain presidentti.


title: Seriffi

text: Marshaleille on nykyisin sälytetty mitä erilaisimpia erityisiä tehtäviä, kuten vankien kuljetuksia ja tuomioistuinlaitoksen ja oikeuskäsittelyjen turvaamista, todistajien suojelua sekä erityisen vaarallisten ja etsintäkuulutettujen rikollisten jäljittämistä. Villin lännen aikaan he tekivät seriffien tapaan myös hyvin laaja-alaisesti kaikkia mahdollisia poliisitöitä.


title: Seriffi

text: Yhdysvallat on nykyisin jaettu oikeusministeriön alaisiin 94 hallintoalueeseen eli piirikuntaan, joissa kussakin on yksi U. S. Marshal. Marshalien apuna toimiva on Deputy U. S. Marshal eli apulaismarshal. Muitakin marshal-arvoja on nykyisin käytössä, mutta 1800-luvun ja villin lännen tapahtumien historiaa tutkiva ei niitä juuri kirjallisuudesta kohtaa. Useilla tuon ajan marshaleilla oli takanaan sotakokemus Yhdysvaltain sisällissodasta ja heidän tehtävänsä sisällissodan jälkeen oli olla mukana vakauttamassa oloja kaikin tavoin niin, että liittovaltion yhtenäisyys lujittui. Heillä oli oikeus tuohon aikaan tarvittaessa, varsin pikaisesti valan vannottamalla, rekrytoida eli ottaa itselleen apulaisia. Tarvittaessa he muodostivat vapaaehtoisista miesjoukon, jonka nimitys oli "posse", kun vaarallista rikollista lähdettiin jäljittämään ja takaa-ajamaan.


title: Elektrofiili

text: Elektrofiili on reagenssi, joka reagoi nukleofiilien kanssa vastaanottaen niiltä elektroniparin. Näin muodostuvan sidoksen sidoselektronit ovat peräisin nukleofiililta. Elektrofiilit ovat aina Lewis-happoja. Elektrofiilisilla reagnesseilla on usein elektronivajausta ja niillä on positiivinen kokonais- tai osittaisvaraus. Joskus elektrofiileilla voi olla positiivisen varauksen sijasta tyhjä sidosorbitaali. Elektrofiileja ovat muun muassa Br ja H.


title: Elektrofiili

text: Hiiliyhdisteiden elekrofiileissä on hyvin usein poolinen C-X- tai C=X-sidos. Esimerkiksi metyylibromidin (CHBr) C-Br-sidos on suhteellisen heikko ja Br on hyvä lähtevä ryhmä, joten sen hiiliatomi on hyvä elektrofiili. Karbonyyliryhmän hiiliatomi on hyvä elektrofiili, koska C=O -sidos on polaarinen ja hiiliatomi saa positiivisen osittaisvarauksen. Epoksidit ovat hyviä elektrofiilejä siinä olevien suhteellisen heikkojen C-O-sidosten ja rengasjännityksen vuoksi. Aromaattiset yhdisteet ja kaksoissidokset ovat yleensä huonoja elektrofiilejä, paitsi silloin kun ne ovat suoraan sitoutuneet elektroneja puoleensavetäviin ryhmiin (EWG).


title: Vicky Leandros

text: Vicky Leandros (; s. 23. elokuuta 1952 Palaiokastrítsa, Korfu; syntyään Vassiliki Papathanasiou, virallisesti Vicky Freifrau von Ruffin) on kreikkalainen laulaja, joka on tehnyt uransa pääasiassa Saksassa, jossa hän kuuluu aikakautensa menestyneimpiin säveltaiteilijoihin. Maailmanlaajuisesti hänen äänitteitään on myyty yli 55 miljoonaa kappaletta.


title: Vicky Leandros

text: Vicky Leandrosin isä on muusikko Leandros Papathanasiou, joka on tehnyt uransa sekä Kreikassa että Saksassa taiteilijanimenään Leo Leandros. Vicky Leandros seurasi isänsä jalanjälkiä ja muutti Saksaan 1958. Hän opiskeli laulua, balettia ja kitaransoittoa. Hänen lapsuudenperheensä eli Hampurissa, kunnes hänen vanhempansa erosivat 1961. Vicky Leandros kasvoi isänsä hoivissa Hampurissa ja kävi Wartenaun lukion.


title: Vicky Leandros

text: Vicky Leandrosin esikoissingle "Messer, Gabel, Schere, Licht" (1965) menestyi hyvin Saksassa. Vuonna 1967 hän edusti Luxemburgin yleisradioyhtiötä Eurovision laulukilpailussa Wienissä ja ylti sijalle neljä sävellyksellä "L’amour est bleu". Sävellyksen instrumentaaliversiosta tuli Paul Mauriatin tulkintana ikivihreä. Laulun suomenkielisen version "Rakkaus on sininen" tulkitsi Jukka Kuoppamäki vuonna 1968. Leandros itse levytti suurmenestyksensä seitsemällä kielellä. Muutamien menestyskappaleiden jälkeen Vicky Leandros osallistui jälleen 1972 Eurovision laulukilpailuun, tälläkin kertaa Luxemburgin edustajana. Edustuskappaleena oli Klaus Munron ja Leo Leandrosin sävelteos "Après toi" (saks. "Dann kamst du"), joka voitti kilpailun ja siitä tuli kansainvälinen suurmenestys. Singleä myytiin useana kieliversiona (engl. "Come What May") yli 5,5 miljoonaa kappaletta. "Après toin" Leandros levytti myös kreikaksi ("Mono esi", Yksin sinä, 1972).


title: Vicky Leandros

text: Saksassa menestyi erinomaisesti myös korvamadoksi (saks. Gassenhauer, Ohrwurm) luonnehdittu "Theo, wir fahr’n nach Lodz", joka keikkui pitkään listaykkösenä julkaisuvuotenaan 1974. Kyseessä ei ole päivänhitti, vaan sävelteos, jolla on pitkä historia. Tulkinnallaan Vicky Leandros sai ilmentää säveltaiteellista monipuolisuuttaan.


title: Vicky Leandros

text: Etenkin 1960-luvun lopulta 1980-luvun puoliväliin Vicky Leandros levytti useimmat singlensä paitsi saksaksi myös kreikaksi, englanniksi, ranskaksi, hollanniksi, japaniksi ja espanjaksi. Kyseisellä konseptilla hän niitti menestystä useissa maissa, kuten Ranska, Belgia, Kanada, Alankomaat, Espanja ja Japani sekä latinalainen Amerikka. Vicky Leandros oli television musiikkiohjelmien vakiokasvo, hän sai useita tunnustuksia ja myi kulta- ja platinalevyjä ympäri maailman.


title: Vicky Leandros

text: Vuonna 1998 Vicky Leandros menestyi saksankielisellä tulkinnallaan "Weil mein Herz Dich nie mehr vergisst" "Titanic"-elokuvan tunnussävelmästä "My Heart Will Go On".


title: Vicky Leandros

text: Vuonna 2000 Vicky Leandros tuotti ensimmäisen albuminsa, joka koostui hänen omista sävellyksistään. Albumi on nimeltään "Jetzt!". Vuonna 2003 julkaistiin albumi "Tragoudi Alliotiko", joka sisältää Vicky Leandrosin tulkintoja Mikis Theodorakisin lauluista. Theodorakis itse valvoi levyn tuottamista. Samana vuonna Leandros sai huomionosoituksen sekä Kreikan valtiolta - Kreikan tunnetuksi tekemisestä - että Kreikan ortodoksikirkolta - köyhyyden vastaisesta työstä.


title: Vicky Leandros

text: Vuonna 2006 Vicky Leandros valittiin Pireuksen kunnanvaltuustoon sosialistipuolue PASOKin listalta. Hänen fokuksenaan oli alueen kulttuuriperinnön vaaliminen.


title: Vicky Leandros

text: Vicky Leandrosilla on poika ensimmäisestä avioliitostaan. Toisen aviopuolisonsa Enno Freiherr von Ruffinin kanssa hänellä on kaksi lasta; kyseinen liitto alkoi 1986 ja päättyi 2005. Vuodesta 2012 Vicky Leandros on asunut jälleen Hampurissa. Hänen nuorin tyttärensä, Sandra von Ruffin, on näyttelijä. Lokakuussa 2013 Leandros tuli ensi kerran isoäidiksi: hänen vanhempi tyttärensä Milana synnytti pojan.


title: Jyrki (televisio-ohjelma)

text: Jyrki (joskus "JYRK:.") oli Suomessa MTV3-kanavalla 1995–2001 lähetetty suomalainen, populaarimusiikkiaiheinen, nuorille suunnattu iltapäiväohjelma. Ohjelman idea tuli Kanadasta CHUM-yhtiön "MuchMusic"-kanavasta, jonka materiaalia Jyrki myös lainasi ja jonka kanssa konseptia kehitettiin. Jyrkiä tuotti Funny-Films.


title: Jyrki (televisio-ohjelma)

text: Jyrkin ensimmäinen lähetys oli 1. syyskuuta 1995, ja suoraa lähetystä lähetettiin näkyvällä paikalla Helsingin Lasipalatsissa olleesta studiosta viisi kertaa viikossa, puolitoista tuntia kerrallaan. Lasipalatsin ollessa remontissa ohjelma lähetettiin Kalevankadulta. Ohjelman rungon muodostivat musiikkivideot ja artistihaastattelut. Jyrkin viimeinen lähetys oli 21. joulukuuta 2001. Ohjelmia tehtiin kaikkiaan 2 901 ja niissä esitettiin joka vuosi noin 4 000 musiikkivideota. Ensimmäinen Jyrkissä esitetty musiikkivideo oli Veikko Lavin "Löysin rantein". Loppuaikoina vuosina 2000–2001 ohjelmaa esitettiin myös TVTV!-kanavalla (nykyisin Sub).


title: Jyrki (televisio-ohjelma)

text: Jyrkin rinnalle syntyi tanssimusiikin erikoislähetys "Jyrki Electric Circus", yhteen artistiin kerrallaan keskittynyt "Intimate & Interactive", videolista "Jyrki Countdown", ulkomaisia artistihaastatteluja sisältänyt "Jyrki Spotlight", vanhempia musiikkivideoita ja haastatteluja esittänyt "Jyrki+", elokuviin keskittynyt "Jyrki Goes Movies" sekä livemusiikkia esittänyt "Live@Jyrki". Myös perinteikkään rockin SM-kilpailun nimeksi vaihdettiin "Jyrki Hit Challenge". Jyrki Video Awards -juhla puolestaan palkitsi vuosina 1997–2001 vuoden parhaita musiikintekijöitä ja musiikkivideoita.


title: Jyrki (televisio-ohjelma)

text: Jyrki oli myös mukana järjestämässä bileitä. "Jyrki Sähkösirkus" -tapahtumia oli ympäri Suomen. Myös kaksi kokoelma-CD-levyä julkaistiin: Jyrki Electric Circus ja Jyrki Electric Circus 2.


title: Jyrki (televisio-ohjelma)

text: Ohjelma toi julkisuuteen useita uusia kasvoja. Juontajia olivat muun muassa Mikko Silvennoinen, Marika Makaroff, Raymond Ebanks, Vera Olsson, Jaana Pelkonen, Mikko "Peltsi" Peltola, Katja Ståhl, Sami Juola, Micaela Metso, Veeti Kallio, Olli "Molli-Olli" Oikarinen, Ville Toivonen, Minna O (Ojala/Ottavainen), Joonas Hytönen, Tiina Kylmälä, Heta Hyttinen, Tea Khalifa, Jussi Heikelä sekä toimituspäällikkö Antti "Pizza" Pekkarinen.


title: Jyrki (televisio-ohjelma)

text: Joulukuusta 2005 lähtien Pan Vision alkoi julkaista DVD:llä Jyrkin parhaita haastatteluja ja live-esityksiä nimellä "Jyrki: Lost Tapes". Sarjaa oli suunniteltu julkaistavaksi kuuden osan verran, mutta sarjan tuotanto lopetettiin kolmannen osan jälkeen, joista viimeinen sisälsi live-esityksiä syksystä 1997 kevääseen 1998.


title: Wilhelm Furtwängler

text: Wilhelm Furtwängler (25. tammikuuta 1886 – 30. marraskuuta 1954) oli saksalainen kapellimestari ja säveltäjä. Hänet muistetaan varsinkin työstään Wienin ja Berliinin filharmonikkojen johtajana.


title: Wilhelm Furtwängler

text: Furtwänglerin erikoisala oli suurten saksalaisten säveltäjien kuten Ludwig van Beethovenin ja Richard Wagnerin teosten tulkinta. Heidän tuotantonsa lisäksi hän johti esimerkiksi Pjotr Tšaikovskin, Jean Sibeliuksen ja Igor Stravinskyn säveltämän musiikin orkesteriesityksiä.


title: Wilhelm Furtwängler

text: Furtwänglerin suhtautumista kansallissosialisteihin on pohdittu paljon. Hän ei ollut missään vaiheessa NSDAP:n jäsen tai selkeästi myötäillyt heidän edustajiaan. Alaisinaan työskennelleitä juutalaisia hän pyrki auttamaan mahdollisuuksiensa mukaan. Lisäksi hänen toimiensa ansiosta Berliinin filharmonikkojen muusikkojen ei tarvinnut ryhtyä asepalvelukseen toisessa maailmansodassa. Liittoutuneiden miehityshallinto vapautti Furtwänglerin epäilyistä natsiyhteyksistä, mutta yhdysvaltalaiset hyväksyivät tämän muodollisesti vasta 1946. Vuonna 1949 Chicagon sinfoniaorkesteri oli kiinnostunut Furtwängleristä, mutta tarjous peruttiin eräiden muusikoiden vastustuksen takia.


title: Wilhelm Furtwängler

text: Furtwängler vieroksui studiotyöskentelyä ja vaati saada esiintyä äänitystilanteissakin ihmisyleisölle. Hänen Beethovenin yhdeksännestä sinfoniasta levyttämiensä kolmen version katsotaan kuitenkin olevan kyseisen sinfonian levytysten parhaimmistoa.


title: Eduard Hämäläinen

text: Eduard Hämäläinen (s. 21. tammikuuta 1969 Karaganda, Kazahstanin SNT, Neuvostoliitto) on entinen kymmenottelija ja nelinkertainen arvokisojen hopeamitalisti.


title: Eduard Hämäläinen

text: Hämäläinen edusti uransa aikana kansainvälisellä tasolla neljää maajoukkuetta: Neuvostoliittoa, Yhdistynyttä joukkuetta, Valko-Venäjää ja Suomea. Hänen kansainvälinen kilpailu-uransa alkoi Neuvostoliiton loppuaikoina 1991 Tokion MM-kisoissa, joissa hän sijoittui seitsemänneksi. Vuoden 1992 Barcelonan olympialaisiin mennessä Neuvostoliitto oli hajonnut, ja Hämäläinen kilpaili tuolloin IVY:n jäsenmaiden ja Georgian urheilijoiden muodostamassa yhdistyneessä joukkueessa, mutta hänen kymmenottelunsa päättyi keskeytykseen.


title: Eduard Hämäläinen

text: Vuonna 1993 Hämäläinen edusti Valko-Venäjää. Halli-MM-kisoissa Torontossa hän voitti seitsenottelussa pronssia pistein 6075 ja ulkoradoilla Stuttgartin MM-kisoissa hän otteli 8724 pistettä ja sai hopeamitalin, kun yhdysvaltalainen Dan O'Brien voitti. 1994 Helsingin EM-kisoissa Hämäläinen johti ensimmäisen päivän jälkeen, mutta ottelu katkesi toisen päivän ensimmäiseen lajiin, aitajuoksuun.


title: Eduard Hämäläinen

text: Vuonna 1994 Hämäläisille järjestettiin asuinpaikka ja harjoitteluolot Kuortaneelta Suomesta. Hämäläinen kuitenkin edusti Valko-Venäjää vielä 1995 Göteborgin MM-kisoissa, joissa hän jälleen pääsi kakkossijalle O'Brienin voitettua, ja 1996 Atlantan olympialaisissa, joissa hän sijoittui viidenneksi.


title: Eduard Hämäläinen

text: Seuraaviin arvokisoihin vuoden 1997 Ateenan MM-kisoihin Hämäläinen oli saanut Suomen edustusluvan. Hämäläinen onnistui monissa lajeissa, muun muassa 400 metrillä omaan ennätykseensä, ja taisteli kultamitalista tšekkiläisen Tomáš Dvořákin kanssa. Ennen keihäänheittoa Hämäläinen johti ottelua, mutta keihäs oli aina ollut hänen heikko lajinsa. Hämäläisen paras heitto kantoi 59,82 metriä, mikä ratkaisi voiton Dvořákille, joka heitti kymmenen metriä pidemmälle. Hämäläinen sai kuitenkin hopeaa uudella SE-tuloksella 8730. 1998 Budapestin EM-kisoissa Hämäläinen taisteli jälleen kullasta, tällä kertaa Viron Erki Noolin kanssa. Jälleen kahdeksan lajin jälkeen johdossa olleen Hämäläisen kompastuskiveksi osoittautui keihäänheitto. Nool voitti mestaruuden ja Hämäläinen sai jälleen tyytyä hopeaan. Vuonna 1998 Hämäläinen voitti Suomen mestaruuden 110 metrin aidoissa (aika 14,00), kymmenottelussa hän voitti ainoan SM-kultansa vuonna 2000 (8224 pistettä).


title: Eduard Hämäläinen

text: Vuoden 1998 Budapestin EM-kisojen jälkeen Hämäläisen urheilu-ura alkoi olla ohi. Vuodesta 1999 hän ei enää kymmenotellut lainkaan, ja 2000 Sydneyn olympialaisissa tuottivat hänelle vain 24. sijan. Hänelle viimeiset arvokisat oli vuoden 2001 Edmontonin MM-kisat, ja Hämäläinen sai tyytyä keskeytykseen.


title: Eduard Hämäläinen

text: Urheilu-uransa jälkeen huonosti suomen kieltä taitava Hämäläinen muutti Saksaan asumaan. Nykyisin hän asuu jälleen Suomessa ja valmentaa nuoria ottelijoita. Hänen valmennukseensa kuuluvat Joli Koivu, Juuso Koivuniemi, Ville Laitila, Konsta Rauhala sekä hänen oma poikansa Artur Hämäläinen.


title: Eduard Hämäläinen

text: Hämäläisen suomalainen sukunimi herätti mielenkiintoa Suomessa. Hänen isoisänsä isä oli kotoisin Joroisista ja aikoinaan muuttanut Suomesta Venäjälle, ja vallankumouksen jälkeen perhe oli jäänyt Venäjälle. Sittemmin Hämäläiset monien muiden suomalaisten tapaan karkotettiin Josif Stalinin hallintokaudella periferiaan, Kazakstanin aroille. Eduardin isä Pavel Hämäläinen opiskeli Kazakstanissa urheiluvalmentajaksi, ja hänen kasvatuksessaan pojasta kasvoi huippu-urheilija. Hämäläiset muuttivat Valko-Venäjälle, Grodnoon Neuvostoliiton viime vaiheissa. Vuonna 1994 Eduardille syntyi tytär Anna Hämäläinen ja vuonna 1997 poika Artur Hämäläinen, jotka molemmat ovat yleisurheilijoita.


title: Carson City

text: Carson City on Nevadan osavaltion pääkaupunki Yhdysvalloissa. Sen asukasluku on vuoden 2010 väestönlaskennan mukaan 55 274 ja vuoden 2017 arvion mukaan 54 745. Kaupungin talous perustuu nykyisin paljolti uhkapeleille, matkailulle, sekä Nevadan osavaltion pääkaupunkina liittovaltion ja osavaltion virastoille.


title: Carson City

text: Carson City sijaitsee Nevadan osavaltion luoteisosassa Sierra Nevadan vuoriston juurella. Kaupungin alue rajautuu lännessä Kalifornian osavaltioon. Reno sijatsee noin 48 kilometriä Carson Citystä pohjoiseen ja Tahoejärvi 23 kilometriä kaupungista länteen.


title: Carson City

text: Ennen valkoisten siirtolaisten saapumista nykyisen Carson Cityn aluetta asuttivat washoe-intiaanit. Vuonna 1851 alueelle saapui kullanetsijöitä. Kultaa ei paikalta löytynyt, mutta kullankaivuun sijaan perustettiin Eagle Station-niminen kauppa-asema. Asema oli länteen matkaavien siirtolaisten käyttämien reittien varrella ja asemaa ympäröivä seutu tuli tunnetuksi nimellä Eagle Ranch. Alueelle asettuneet valkoiset muodostivat lopulta enemmistön Sierra Nevadan alueella. Monet ensimmäisistä siirtolaisista olivat mormoneja, kunnes he myöhemmin hylkäsivät alueen ja muuttivat Salt Lake Cityyn.


title: Carson City

text: Vuonna 1858 newyorkilainen Abraham Curry osti kolmen kumppaninsa kanssa suurimman osan Eagle Valleyn alueesta ennustaen oikein alueesta tulevan pian osa uutta osavaltiota. Eagle Valleyta alettiin markkinoida tulevan osavaltion pääkaupungin paikaksi. Yksi hankkeen tukijoita oli majuri William M. Ormsby, joka nimesi paikalle rakennettavan kaupungin Kit Carsonin mukaan. Kaupunkiin rakennettiin leveät kadut ja sen keskusakio sai nimen Capitol Square, oskin nimi muutettiin myöhemmin muotoon Plaza. Vuonna 1859 löydettiin hopeaa muutaman kilometrin päässä kaupungista ja vuonna 1860 sen asukasluku oli 500. 25. marraskuuta 1861 Carson Citystä tuli Nevadan territorion pääkaupunki ja Ormsbyn piirikunnan keskus.


title: Carson City

text: Carson City kasvoi nopeasti. Vuonna 1862 sen asukasluku oli kaksinkertaistunut ja siitä tuli yksi Pony Expressin asemista. Nevadasta tuli osavaltio vuonna 1864 ja Carson Citystä tuli sen pääkaupunki. Vuonna 1880 kaupungin asukasluku oli 8 000, mutta sen asukasluku laski sittemmin lähialueen kaivostoiminnan tyrehtyessä. Vuonna 1900 kaupungin asukasluku oli enää 2 000 ja 1930-luvun laman aikana vain 1 500. Laskusuhdanne hellitti Nevadan tehdessä uhkapelaamisen, nopeat avioerot ja helpon avioitumisen mahdolliseksi. Kaupunki alkoi houkutella turisteja ja se lähti uuteen kasvuun. Vuonna 1960 sen asukasluku oli 5 163 ja vuonna 1970 15 468. Ormsbyn piirikunta liitettiin Carson Cityyn vuonna 1969. Nykyisin kaupungissa toimii useita osavaltion virastoja, osavaltion vankila ja Nevada Gaming Commission.


title: Carson City

text: Turismi on tärkeä osa Carson Cityn taloutta. Uhkapelaaminen laillistettiin vuonna 1931 ja turisteja vetävät kaupunkiin kasinot ja alueen kuumat lähteet. Palveluala on talouden osa-aloista suurin. Carson City on osavaltion ja liittovaltion hallinnon paikallinen keskus ja Nevadan osavaltio on kaupungin suurin yksittäinen työllistäjä. Kotitalouksien keskimääräiset vuosittaiset tulot aikavälillä 2012–2016 oli 47 948 USD ja asukasta kohden 26 553 USD. Köyhyysrajan alapuolella eli 13 % kaupungin asukkaista. Myös kuparin ja hopean kaivannalla on edelleen taloudelliosta merkitystä.


title: Carson City

text: Carson Cityn asukasluku vuoden 2010 väestönlaskennan mukaan oli 55 274 ja vuoden 2017 arvion mukaan 54 745. Kaupungin asukkaista 89,3 prosenttia oli taustaltaan valkoisia, 2,2 prosenttia afroamerikkalaisia, 2,7 prosenttia intiaaneja, 2,5 prosenttia aasialaisia, kolme prosenttia kuului kahteen tai useampaan rotuun ja 23,6 prosenttia oli latinoja mistä tahansa rodusta. 20,5 prosenttia puhui kotonaan jotakin muuta kieltä kuin englantia.


title: Van der Waalsin yhtälö

text: Van der Waalsin yhtälö on kineettisen molekyyliteorian mukainen reaalikaasujen tilanyhtälö. Sen kehitti Johannes van der Waals vuonna 1873. Yhtälö ottaa ideaalikaasujen tilanyhtälöä paremmin huomioon reaalikaasujen ominaisuudet, kuten molekyylien koon ja kaasumolekyylien väliset Van der Waalsin vuorovaikutukset.


title: Van der Waalsin yhtälö

text: Yhtälö on muotoa


Van der Waalsin yhtälö


title: Van der Waalsin yhtälö

text: jossa "p" on paine, "V" on tilavuus, "n" on ainemäärä, "R" on yleinen kaasuvakio, "T" on lämpötila ja "a" sekä "b" kokeellisesti määritettyjä korjauskertoimia.


title: Van der Waalsin yhtälö

text: Ideaalikaasun mukaan kaasuhiukkasen koko on nolla. Tämä ei kuitenkaan pidä paikkaansa todellisilla kaasuilla. Virhe voidaan korjata käyttämällä korjauskerrointa "b". Mikäli ideaalikaasun tilavuus on "V", on reaalikaasun tilavuudesta vähennettävä itse hiukkasten tilavuus, "nb", jossa "n" on ainemäärä. Todellinen tilavuus on siis formula_2. Täten ideaalikaasun tilanyhtälön mukaisesti tilavuuskorjattu paine "p"' ilmaistaan muodossa


title: Van der Waalsin yhtälö

text: Ideaalikaasulaki ei myöskään sisällä kaasuhiukkasten keskinäisiä vuorovaikutuksia. Näiden vuorovaikutusten voimakkuus on suoraan suhteessa kaasun konsentraation neliöön:


title: Van der Waalsin yhtälö

text: jossa "a" on korjauskerroin.


title: Van der Waalsin yhtälö

text: Yhtälöt voidaan yhdistää muotoon


title: Van der Waalsin yhtälö

text: Korjauskertoimet "a" ja "b" määritetään kokeellisesti. Seuraavassa on taulukoitu näitä korjauskertoimia eli V"an der Waalsin vakioita" muutamalle ilmakehän kaasulle:


title: Van der Waalsin yhtälö

text: Korjauskertoimille voidaan laskea teoreettisia ennusteita, jos tunnetaan kaasun kriittinen piste. Van der Waalsin tilanyhtälö ennustaa kriittiselle lämpötilalle, paineelle ja moolitilavuudelle arvot korjauskertoimien avulla, mistä korjauskertoimet voidaan ratkaista.


title: Van der Waalsin yhtälö

text: Kaasun kriittinen paine ("p"), moolitilavuus ("v") ja lämpötila ("T") voidaan laskea sen van der Waalsin kertoimien "a" ja "b" avulla seuraavasti:


title: Van der Waalsin yhtälö

text: missä R on yleinen kaasuvakio.


title: Van der Waalsin yhtälö

text: Kääntäen voidaan Van der Waalsin kertoimet laskea kriittisen lämpötilan ja paineen avulla seuraavasti:


title: Van der Waalsin yhtälö

text: Jos lämpötila pidetään vakiona, yhtälön kuvaajat (isotermit), jotka osoittavat kaasun paineen riippuvuuden tilavuudesta, ovat oheisen kaavion mukaisia. Riittävän korkeissa lämpötiloissa kuvaajat muistuttavat muodoltaan Boylen lain tai ideaalikaasun tilanyhtälön mukaista hyperbeliä p = nRT/V, mutta mitä alempi on lämpötila, sitä selvemmin ne siitä poikkeavat.


title: Van der Waalsin yhtälö

text: Kun lämpötila vastaa kaasun kriittistä pistettä, käyrään muodostuu käännepiste, jonka kohdalla se on vaakasuora. Jos lämpötila on kriittistä pistettä alempi, käyrään muodostuu myös nouseva osa. Tämä merkitsisi sitä, että tilavuuden pienetessä painekin pienenisi. Tällainen tilanne on kuitenkin erittäin epävakaa, minkä vuoksi James Clerk Maxwell esitti jo vuonna 1875, että käyrää on tässä kohdassa oikaistava. Käyrän nouseva osa ja sitä lähellä olevat laskevat osat korvataan vaakasuoralla osuudella siten, että molemmat alueet, jotka jäävät käyrän ja tämän suoran väliin, ovat pinta-alaltaan yhtä suuret.


title: Van der Waalsin yhtälö

text: Tässä korjatussa muodossaan käyrä osoittaa, että kun paine kasvaessaan saavuttaa tietyn arvon, kaasun tilavuus pienenee varsin huomattavasti, ennen kuin paine jälleen kasvaa. Tällöin sen tiheys voi kasvaa jopa moninkertaiseksi, mikä merkitsee, että kaasu tiivistyy nesteeksi.


title: Van der Waalsin yhtälö

text: Tämän vaakasuoran osuuden vasemmalla puolella oleva osa van der Waalsin yhtälön kuvaajasta on lähes pystysuora, mikä osoittaa, että nesteet ovat lähes kokoonpuristumattomia eli suurikin paineen muutos pienentää nesteen tilavuutta erittäin vähän.


title: Van der Waalsin yhtälö

text: Yleisemmin kaasun tilanyhtälöä voidaan kuvata ns. viriaalikehitelmällä. Viriaalikehitelmä on muotoa


title: Van der Waalsin yhtälö

text: Van der Waalsin tilanyhtälö saadaan viriaalikehitelmän ensimmäisestä viriaalikertoimesta, kun oletetaan, että kaasuhiukkaset ovat kovia palloja, joiden välillä on attraktio.


title: Groningen (provinssi)

text: Groningen on Alankomaiden koillinen provinssi. Groningenin provinssin asukasluku on (vuonna 2015). Provinssin pääkaupunki on Groningen.


title: Groningen (provinssi)

text: Groningenin väestöstä on protestantteja ja katolisia.


title: Telemarkin lääni

text: Telemarkin lääni () on Norjan lääni maan eteläosassa Østlandetin alueella. Se sijaitsee Oslon kaupungin länsipuolella Skienin vesistön ympärillä Skagerrakin rannalla. Sen hallinnollinen keskus on Skien. Läänissä on 172 494 asukasta (vuonna 2016) ja sen pinta-ala on 15 296,32 neliökilometriä.


title: Telemarkin lääni

text: Telemarkin lääniin kuuluu 18 kuntaa:


title: Akershusin lääni

text: Akershusin lääni () on Norjan lääni maan eteläosassa Østlandetin alueella. Se sijaitsee Oslon kaupungin ympärillä Oslonvuonon molemmilla puolilla ja rajautuu idässä Ruotsiin. Siellä on 594 533 asukasta (vuonna 2016) ja sen pinta-ala on 4 917,93 neliökilometriä.


title: Akershusin lääni

text: Läänin hallinnollinen keskus on Oslo, joka ei kuitenkaan itse siihen kuulu.


title: Akershusin lääni

text: Akershusin lääniin kuuluu yhteensä 22 kuntaa:


title: Joystick

text: Joystick tai sauvaohjain on tietokoneen oheislaite, jota käytetään usein muun muassa tietokonepelien pelaamiseen, joskin niillä on myös useita hyötykäyttökohteita. Joystick koostuu kädessä pidettävästä tai sormella liikuteltavasta sauvasta ja jonkinlaisesta tukevasta pohjaosasta, tai se voi olla integroitu muihinkin laitteisiin. Laite lähettää tiedon sauvan kallistuskulmasta tietokoneelle. Lisäksi joystickeissä on myös yleensä painonäppäimiä (ns. ”tulitusnäppäimiä”), joita käytetään eri toimintojen laukaisemiseen.


title: Joystick

text: Joystickejä on yleensä kahdenlaisia. Digitaaliset joystickit pystyvät havaitsemaan vain tietyt suunnat, yleensä lepotilan ja pysty- ja vaakatasolta äärisuunnat, mahdollistaen näin lepotilan lisäksi kahdeksan suunnan havaitsemisen. Monet digitaaliset joystickit pohjautuvat joko liuska- tai mikrokytkimiin. Analogiset joystickit pohjautuvat yleensä joko optiseen havainnointiin tai potentiometreihin, ja pystyvät kertomaan sauvan kallistuskulman lepokohtaan verrattuna hyvinkin tarkasti.


title: Joystick

text: Näinä päivinä joystickeja tietokoneen ohjaimina on pääasiassa kahdenlaisia: varsinaiset joystickit, jotka koostuvat ohjainsauvasta ja jalustasta, ja pelikonsoleissa yleisemmät pad-ohjaimet, jotka sisältävät yleensä digitaalisen suuntaohjaimen (esimerkiksi ns. ristiohjaimen) sekä yhden tai useampia pieniä analogisia joystickejä.


title: Joystick

text: Useissa 8-bittisen aikakauden kotitietokoneissa peliohjaimet liitettiin Atari 2600:n kanssa yhteensopivalla 9-piikkisellä D-liittimellä. IBM PC -yhteensopivissa tietokoneissa käytettiin aluksi 15-piikkistä joystick-porttia. Nykyisin ohjaimissa on siirrytty käyttämään USB-liittimiä.


title: Joystick

text: Joystickeja löytyy myös koneista, kuten nosturista tai traktorin etukuormaajasta. Myös useissa lentokoneissa on samantyyppinen ohjain, jonka takia Joystickiä käytetään monesti lentokonesimulaattoreissa.


title: Bosnia-Hertsegovinan federaatio

text: Bosnia-Hertsegovinan federaatio (harhaanjohtavasti myös "Bosnia ja Hertsegovinan federaatio"; bosniaksi ja , ) on valtaosin bosniakkien ja kroaattien asuttama poliittinen entiteetti, joka muodostaa yhdessä Serbitasavallan kanssa Bosnia-Hertsegovinan valtion. Federaation pinta-ala on 26 110 km² ja asukasluku 3 045 000. Sen pääkaupunki on Sarajevo.


title: Bosnia-Hertsegovinan federaatio

text: Federaatio jakautuu kymmeneen kantoniin, jotka ovat Una-Sana, Posavina, Tuzla, Zenica-Doboj, Bosnian Podrinje, Keski-Bosnia, Hertsegovina-Neretva, Länsi-Hertsegovina, Sarajevo ja Kantoni 10 (paikallishallitus käyttää nimitystä Hertseg-Bosnia). Kantonien asema on hyvin itsenäinen, niillä on omat lainsäädäntö- ja hallintoelimet. Kantonit on jaettu edelleen 79 kuntaan.


title: Bosnia-Hertsegovinan federaatio

text: Kantoneista Una-Sana, Tuzla, Zenica-Doboj, Bosnia-Podrinje ja Sarajevo ovat bosniakkienemmistöisiä; Posavina, Länsi-Hertsegovina ja Kantoni 10 kroaattienemmistöisiä sekä Keski-Bosnia ja Hertsegovina-Neretva monietnisiä.


title: Bosnia-Hertsegovinan federaatio

text: Federaatiolla on oma hallitus, presidentti, parlamentti, tullilaitos, poliisivoimat, kaksi postilaitosta ja lentoyhtiö (BH Airlines). Sillä on myös oma armeija, "Vojska Federacije Bosne i Hercegovine", joka on tosin valtiollisen puolustusministeriön hallinnassa.


title: Bosnia-Hertsegovinan federaatio

text: Bosnia-Hertsegovinan federaatiossa on kaksikamarinen parlamentti, parlamenttikokous. Ylähuoneessa eli kansainhuoneessa on 58 jäsentä, joiden valitsijoina ovat kymmenen kantonin parlamentit. Jäsenistä 17 edustaa bosniakkeja, 17 kroaatteja, 17 serbejä ja 7 muita kansallisuuksia. Edustajainhuoneessa on 98 jäsentä, jotka valitaan suoraan avoimilta listoilta vaalipiireistä. Federaation presidentti on Živko Budimir (vuodesta 2011) ja pääministeri Nermin Nikšić (kesäkuusta 2011).


title: Bosnia-Hertsegovinan federaatio

text:
Bosnia-Hertsegovinan federaatiolla oli oma vaakuna ja lippu vuoteen 2007 saakka.
Vuonna 2006 Bosnia-Hertsegovinan perustuslakituomioistuin päätti, että federaation ja Serbitasavallan omat vaakunat ja liput (ja kansallislaulut) erottelivat kansanryhmiä, ja vuonna 2007 kielsi niiden käytön.


title: Bosnia-Hertsegovinan federaatio

text: Vaakunan kilpi oli jaettu kahteen osaan. Ylhäällä olevaan kenttään oli kuvattu vihreä vaakunakilpi, jossa kultainen vaakunalilja (symboloi bosniakkeja) ja vaakunakilpi, jossa puna-valkoinen šakkiruutu-kuvio (symboloi kroaatteja). Alle olevaan siniseen kenttään oli kuvattu kymmenen hopeista tähteä, jotka symboloivat Bosnia-Hertsegovinan federaation kymmentä kantonia ja viittasivat myös Euroopan unioniin.


title: Corel Painter

text: Corel Painter on bittikarttagrafiikkaan perustuva tietokoneohjelma, jolla mahdollistuu digitaalinen piirtäminen ja maalaaminen. Toisin kuin esimerkiksi Photoshop, jota kutsutaan kuvankäsittelyohjelmaksi, Painter on pikemminkin ohjelma kuvan tekemiseen.


title: Corel Painter

text: Sen avulla piirretään ja maalataan, mutta jyrkkää eroa eri ohjelmien välillä ei ole ja kuvan tekemisen ammattilaiset käyttävätkin tavallisesti useita ohjelmia yhdessä ja sekaisin.


title: Corel Painter

text: Painteria on kuvailtu myös "luonnollisen median" ("Natural Media") ohjelmana, jonka ideana on jäljitellä tarkasti klassisia kuvan tekemisen välineitä ja materiaaleja. Myös käytetyt käsitteet, kuten siveltimet, öljy-, akryyli- ja akvarellimaalit, piirustus- ja tussikynät, terät, piirustushiilet ja väriliidut sekä erilaiset paperit on tavallisesti lainattu klassisista piirustus- ja maalausvälineistä.


title: Corel Painter

text: Painteria käytetään tavallisesti paineentunnistavan piirustuslaudan ja muiden kuvankäsittelyohjelmien kanssa. Näin voidaan jäljitellä piirtämisen ja maalaamisen prosessia. Kuva syntyy kuitenkin kokonaisuudessaan hyvin eri lailla verrattuna perinteisten välineiden käyttöön. Ohjelman käyttöä aloittelevan olisi ehkä hyvä tuntea piirustus ja maalaus omakseen sekä osata ainakin jonkin verran alan peruskäsitteitä.


title: Corel Painter

text:
Kuvanteko-ohjelmalla tehtyjä kuvia on usein vaikea erottaa perinteisin välinein tehdyistä piirustuksista ja maalauksista. Valokuvan tai sen osan yhdistäminen piirustukseen tai maalaukseen, toisto ja erilaiset pienteemat (taidehistoriassa näitä kutsutaan maalauksen mikroteemoiksi)
kertovat joskus digitaalisen kuvan ominaisuuksista.


title: Corel Painter

text: Ammattilaiset sekoittavat usein perinteisillä ja uusilla välineillä tekemiään piirustuksia ja maalauksia. Varsin tavallista on esimerkiksi kuvan luonnosteleminen paperille ja sen skannauksen jälkeen värittäminen ja uudelleenmuokkaaminen ohjelmalla.


title: Luettelo kansalaisuuttaan vaihtaneista yleisurheilijoista

text: Tämä on luettelo yleisurheilijoista, jotka ovat urheilu-urallaan siirtyneet edustamaan jotakin toista valtiota. Luettelo ei sisällä urheilijoita, jotka esimerkiksi Neuvostoliiton hajoamisen jälkeen edustivat jotain itsenäistyneistä neuvostotasavalloista tai Itä-Saksan lakkauttamisen yhteydessä Saksan liittotasavaltaan siirtyneitä.


title: Hummerit

text: Hummerit (Nephropidae) ovat kymmenjalkaisten lahkoon kuuluvia varsin suurikokoisia merten äyriäisiä.


title: Hummerit

text: Hummerien vartalo on putkimainen. Kolmen ensimmäisen jalkaparin päässä on sakset, ensimmäinen pari on huomattavasti isompi kuin muut. Tuntosarvet ovat sylinterimäiset ja paljon pidemmät kuin vartalo.


title: Hummerit

text: Euroopassa hummeri ("Homarus gammarus") on himoittu herkku. Sen amerikkalaista sukulaista amerikanhummeria ("Homarus americanus") syödään Yhdysvaltojen itärannikolla, etenkin Bostonin seudulla. Euroopassa ja Japanissa hummeri on erittäin kallista, kun taas Pohjois-Amerikassa se on arkisempaa ruokaa.


title: Hummerit

text: Hummerien heimosta tunnetaan noin 50 lajia 11 suvussa. Niiden lähimpiä sukulaisia ovat makean veden ravut.


title: Augusta (Maine)

text: Augusta on Yhdysvaltojen Mainen osavaltion pääkaupunki. Kaupunki Augustasta tuli 1700-luvulla ja Mainen pääkaupunki vuonna 1827. Augustan asukasluku oli vuoden 2010 väestönlaskennan mukaan 19 132. Augustan pääkaupunkiasemaan liittyen monet paikallisista työpaikoista ovat osavaltion hallinnon virkoja.


title: Augusta (Maine)

text: Augusta sijaitsee kaupungin läpi virtaavan Kennebecjoen laaksossa. Seutu tunnetaan tuottoisana maatalousalueena. Alueella on myös metsää, kukkuloita ja järviä.


title: Augusta (Maine)

text: Nykyisen Augustan alueen esihistorialliset asukkaat tunnetaan haudoistaan, jotka värjättiin rautaoksidilla okranpunaisiksi. Heidän jälkeensä alueelle asettuivat algonkin-kieliä puhuneita heimoja, jotka tunsivat seudun nimellä "Cushnoc". Alueella oli runsaasti turkiseläimiä ja kalaa, joilla heimot kävivät kauppaa Massachusettsiin 1600-luvulla saapuneiden eurooppalaisten siirtolaisten kanssa. Englantilaisten siirtolaisten levittäytyessä ja uhatessa heimojen alueita heimot alkoivat sotia siirtolaisia vastaan Ranskan liittolaisina ja alueelle asettuneet englantilaiset kauppiaat kaikkosivat.


title: Augusta (Maine)

text: Vuonna 1754 englantilaiset perustivat Fort Western-nimisen linnakkeen Kennebecjoelle. Sen eteläpuolelle alkoi syntyaä asutusta ja paikka tuli tunnetuksi nimellä Hallowell. Hallowellista tehtiin kaupunki vuonna 1771. Pian perustettiin kaupungin ensimmäinen saha ja paikalliset alkoivat vaurastua. Hallowell kehittyi kuitenkin Fort Westernin aluetta nopeammin ja kahden yhteisön välisten erimielisyyksien takia Fort Westernistä tuli oma kaupunkinsa nimellä Harrington. Kaupungit yhdistettiin uudestaan vuonna 1797, jolloin kaupunki sai nykyisen nimensä. Vuonna 1799 Augustasta tuli Kennebecin piirikunnan keskus.


title: Augusta (Maine)

text: Mainen osavaltion pääkaupunki siirrettiin vuonna 1827 Portlandista Augustaan. Paikalliset sahat ja puuvillatehtaat hyötyivät Kennebecjoelle rakennetusta padosta. Vuonna 1849 Augustan asukasluku oli 8 000, mutta kasvua söi jokiliikenteen merkitystä vähentäneiden rautateiden rakentaminen vuonna 1851. Kehitystä haittasi myös sisällissodan puhkeaminen ja vuonna 1865 riehunut tulipalo. Takaiskut jatkuivat 1900-luvulla maatalouden hävitessä ja monien teollisuuden alojen taantuessa. Vuosisadan lopulla Augustaan on kuitenkin rakennettu uusia julkisivuja, puistoja ja uusi kaupungintalo.


title: Augusta (Maine)

text: Mainen pääkaupunkina monet Augustan työpaikoista liittyvät osavaltion hallintoon. Osavaltion työpaikkojen lisäksi pääkaupungissa toimii finanssialan yrityksiä, sekä lakitoimistoja. Merkittäviä yksityisiä työnantajia ovat esimerkiksi Central Maine Power Company, SCI Systems, Kenway Corporation, Kennebec Tool and Die ja Microdyne. Merkittävä osuus kaupungin taloudessa on myös vähittäiskaupalla.


title: Augusta (Maine)

text: Kotitalouksien keskimääräiset vuosittaiset ansiot Renossa aikavälillä 2012–2016 olivat 40 555 USD ja henkilöä kohden 24 390 USD. 21,8 % väestöstä eli köyhyysrajan alapuolella.


title: Augusta (Maine)

text: Augustan asukasluku oli vuoden 2010 väestönlaskennan mukaan 19 132 ja vuoden 2017 arvion mukaan 18 594. Kaupungin asukkaista 94,2 % oli taustaltaan valkoisia, 1,8 & latinoja mistä tahansa rodusta, 0,9 % aasialaisia, 0,9 % afroamerikkalaisia ja 0,8 % intiaaneja.


title: Augustus (arvonimi)

text: Augustus (’kunnianarvoisa’, lat. monikko "Augusti") oli Rooman valtakunnassa keisarin tärkein arvonimi. Se tulee ensimmäiseltä Rooman keisarilta Augustukselta, joka sai tämän arvonimen senaatilta vuonna 27 eaa. Siitä lähtien häntä kutsuttiin Augustukseksi aina kuolemaansa saakka vuonna 14 jaa. Augustuksen seuraajat omaksuivat myös tämän nimen. Vähitellen Augustus alkoikin tarkoittaa hallitsevaa keisaria mutta 300-luvulle asti se oli kuitenkin vain henkilönimi eikä virka. Rooman keisari Diocletianus perusti tetrarkia-järjestelmän, jossa valtakunta jaettiin Länsi- ja Itä-Roomaan ja joita kumpaakin hallitsi keisari ("augustus"), joilla puolestaan oli yksi apukeisari ("caesar"). 300-luvulla alkoivatkin yleistyä kutsumanimet "semper Augustus, aeternus Augustus" (’aina Augustus, ikuinen Augustus’), jotka osoittivat, ettei se ollut enää henkilönimi vaan titteli. Rooman valtakunnan läntisen osan kaaduttua vuonna 476 myös jotkut Euroopan hallitsijat alkoivat käyttää Augustus-arvonimeä osoittaakseen olevansa Rooman keisarien laillisia perillisiä.


title: Augustus (arvonimi)

text: Arvonimen feminiinimuoto oli "Augusta".


title: Augusta (arvonimi)

text: Augusta oli Rooman valtakunnassa käytetty arvonimi. Se oli keisarien arvonimen "augustus" ("kunnianarvoisa") feminiinimuoto. Yleensä keisarit antoivat arvonimen vaimoilleen tai siskoilleen.


title: Caesar (arvonimi)

text: Caesar (lat. monikko "caesares") oli Rooman valtakunnassa keisarin ja myöhemmin myös hänen seuraajansa arvonimi. Se tulee roomalaisen diktaattorin Gaius Julius Caesarin cognomenista. Nimi on myös useiden kielien keisaria tarkoittavan sanan perusta, kuten suomen sanan "keisari" tai saksan sanan "Kaiser".


title: Caesar (arvonimi)

text: Jollain Julius Caesarin esi-isistä saattoi olla tuuheat hiukset, sillä sana "caesar" tarkoittaa pitkiä hiuksia. Caesarin kuoltua vuonna 44 eaa. hänen ottopoikansa Gaius Octavius Thurinus vaihtoi nimensä Gaius Julius Caesariksi. Normaalin roomalaisen tavan mukaan uuden nimen perään olisi kuulunut myös lisätä Octavianus-nimi, mutta jostakin syystä hän ei tätä tehnyt. Sekaannusten välttämiseksi Caesarin ottopoikaa kutsutaan kuitenkin nykyaikana yleensä nimellä Octavianus aina vuoteen 27 eaa. saakka. Pelkkä nimenvaihdos aiheutti sen, että kokonaiset legioonat siirtyivät tukemaan Octavianusta.


title: Caesar (arvonimi)

text: Myöhemmin Octavianus lisäsi nimensä perään nimet "Imperator" () ja "divi filius" (). Hän oli täten Gaius Julius Caesar divi filius Imperator. Vuonna 40 eaa. Octavianus luopui Gaius- ja Julius-nimistä, ja oli täten Imperator Caesar divi filius (). Octavianuksen kukistettua vastustajansa Marcus Antoniuksen ja Kleopatran vuonna 31 eaa. hän oli käytännössä koko Rooman hallitsija eli keisari, ja vuonna 27 eaa. Rooman senaatti antoi hänelle arvonimen Augustus (kunnianarvoisa), jonka hän liitti omaan nimeensä. Tästä eteenpäin Octavianusta on kutsuttu yleisesti Augustukseksi ja ensimmäiseksi Rooman keisariksi. Hänen koko nimensä oli Imperator Caesar divi filius Augustus, mutta monet hänen aikalaisensa kutsuivat häntä yhä Caesariksi.


title: Caesar (arvonimi)

text: Augustuksella ei ollut poikia, joten hän adoptoi useita miehiä seuraajikseen. Hänen tyttärenpoikansa Gaius ja Lucius sekä näiden kuoleman jälkeen adoptoidut Agrippa Postumus ja Tiberius saivat adoption yhteydessä nimen Caesar. Myös monet muut keisarillisen perheen jäsenet saivat saman nimen: Tiberiuksen poika Drusus, Germanicus ja hänen poikansa mukaan lukien Caligula. Lähes kaikki Augustuksen seuraajat omaksuivat Caesar-nimen ja liittivät sen keisarilliseen nimeensä. Ensimmäisen vuosisadan puoliväliin saakka Caesar ei kuitenkaan ollut arvonimi vaan henkilönimi. Keisari Claudiuksen aikana siitä tuli hallitsijan arvonimi ja Flaviusten dynastian tai Hadrianuksen aikana keisarin seuraajan arvonimi. Diocletianus perusti tetrarkia-järjestelmän, jossa valtakunta jaettiin Länsi- ja Itä-Roomaan, joista kumpaakin hallitsi keisari ("augustus") ja joilla puolestaan oli yksi apukeisari ("caesar").


title: Augusta

text: Augusta voi tarkoittaa:


title: Planetaario

text: Planetaario on teatteri, joka on rakennettu tähtitiedettä esitteleviä esityksiä varten. Sen puolipallon muotoiseen kattoon voidaan heijastaa planeettoja ja tähtiä. Joitakin planetaarioita käytetään myös elokuvaesityksiin sekä muihin tapahtumiin.


title: Kake Singers

text: Kake Singers oli suomalainen 1970-luvun lopulla suosittu teatterikoululaisten muodostama huumori-iskelmämusiikkia esittävä yhtye. Sen albumi "Me halutaan olla..." myi kultaa vuonna 1979. Albumin kappaleista nousivat hiteiksi ”Me halutaan olla neekereitä” ja ”Mäntsälä mielessäin”. Yhtyeen samana vuonna julkaistu toinen levy "Tähtisumutusta" sisälsi muun muassa kappaleet ”Ollaan kahden lällällää” ja ”Tappajahauki”.


title: Kake Singers

text: Yhtyeen jo lopetettua se teki vielä "Vaarallinen mutantti" -televisiosarjaa parodioivan televisioelokuvan "Kake Singersin nousu ja tuho".


title: Kake Singers

text: Yhtyeeseen kuuluivat taiteilijanimien taakse kätkeytyneet Brita Brutal (Heini Tola), Hertta Brutal (Ulla Tapaninen), Jytkimä Brutal (Jaakko Laiho), Esmeralda Hirmumarenki (Irma Pulkkinen), Arzi "Slow down you move too fast" Kepakko (Arto Arola), Ola Olenzo Ollén (Olli Tola), Riku The Rockface (Risto Rinne), Dr. Runk (Raimo Tuominen) sekä Juknur Highfly Trambolino (Jukka Nurmela).


title: Uuni

text: Uuni on sellaisten rakenteiden ja laitteiden yleisnimitys, joilla saadaan keinotekoisesti aikaan lämpöä, muun muassa huoneiden lämmitykseen, ruoan paistamiseen, keittämiseen sekä erinäisten aineiden ja tarvikkeiden kuivattamiseen ja sulattamiseen. Uunin lämpö saadaan aikaan esimerkiksi sähköllä tai polttamalla polttoainetta. Uunien rakenne vaihtelee huomattavasti, mikä johtuu niiden moninaisista käyttötarkoituksista.


title: Uuni

text: Uunit voidaan jakaa kolmeen ryhmään: Uloslämpiävä uuni eli savujohteinen uusi on kehittyneempi versio savupirttien sisäänlämpiävästä uunista, joka oli nykyisen leivinuunin edeltäjä. Nimitys "uloslämpiävä uuni" on sinänsä vanhentunut ja kuuluu aikaan, jolloin savupirtit eli "mustat tuvat" vaihtuivat nykyaikaisiin eli "valkeisiin tupiin". Uloslämpiävässä uunissa syntyvä savu johdetaan muurattua savukanavaa ja -piippua pitkin ulos sisätiloista.


title: Uuni

text: Suomen ensimmäiset takat muurattiin linnoihin 1400-luvun lopussa tai 1500-luvun alussa. Sture- ja Tott -sukujen aikana rakennettiin takkoja Olavinlinnaan. Linnoista takat levisivät muualle Suomeen, missä niillä oli useita nimityksiä, kuten "piisi" ja "totto". Takka soveltui kuitenkin lähinä vain huoneen valaisemiseen, keittämiseen ja jossain määrin lämmitykseen, muttei tietenkään leipomiseen eikä se varannut lämpöä. Tuonaikainen takka oli lähinnä savupiipun alapään avoin laajennus eli samantapainen kuin lapintakka tai nykyiset "avotakat".


title: Uuni

text: Hämeessä ja Varsinais-Suomessa leivonta tapahtui aluksi ulkona savupiiputtomissa tai savupiipullisissa ulkouuneissa eli mäkiuuneissa, joista on tietoja jo esihistorialliselta ajalta.


title: Uuni

text: Karjalassa leivinuuni oli siirretty sisätiloihin jo muinaisajalla. Samalla siihen oli yhdistetty liesi, joka sijaitsi uuninsuun edessä.


title: Uuni

text: 1600-luvulla ruvettiin Suomessa aluksi viranomaisten määräyksestä muuraamaan uloslämpiäviä uuneja asuinrakennuksiin. Länsi-Suomessakin huonetiloihin alettiin muurata erillisiä leivinuuneja, jotka monien kehitysvaiheiden myötä yhdistyivät takkaan ja syntyivät yhdistelmät, joissa leivinuunin kulmaan on muurattu takka. 1700-luvulla tiilen käytön yleistyminen myös helpotti savukanavien rakentamista. Aluksi vain Länsi-Suomessa rakennettu uloslämpiävä uuni levisi pikkuhiljaa myös Keski- ja Pohjois-Suomeen.


title: Uuni

text: Idässä pitäydyttiin perinteisessä, puulavalle muuratussa, liedellisessä leivinuunissa, sillä se lämmitti huomattavasti paremmin ja vei vähemmän puita kuin alkeellinen, uloslämpiävä uuni.


title: Uuni

text: Leivinuuni on yleensä sijainnut ovensuunurkassa, ovesta tullessa oikealla puolella, niin että uunin suu on avautunut sivuseinään ja siinä olevaan ikkunaan päin.


title: Uuni

text: Aluksi uloslämpiävissä (leivin)uuneissa oli suora ja leveä savupiippu, joka ainakin idässä oli muurattu lieden yläpuolelle. Tällaisessa yhdistelmässä veto jäi vielä huonoksi. Vedon parantamiseksi alettiin 1800-luvulla muurata suoran savupiipun alaosaan erityinen kavennus eli "nielu" tai "kynnys". Uunin omissa rakenteissa ei kuitenkaan vielä ollut savuhormeja ja maahan asti ulottuva perusmuuri sekä taivaalle kurottava, muurattu savupiippu aiheuttivat suurta lämmönhukkaa. Näistä syistä "valkeista" huoneista tuli kylmiä ja uudet uunit vaativat enemmän polttopuuta kuin sisäänlämpiävät leivinuunit. Asuinhuoneen siisteys kuitenkin parani huomattavasti "valkeisiin tupiin" siirtymisen myötä.


title: Uuni

text: 1800-luvun uloslämpiäviä uuneja on vielä säilynyt mm. Kuusamossa, Hyrynsalmella, Valtimolla, Juuassa, Savitaipaleella, Lemillä, Ristiinassa ja muualla Itä-Suomessa.


title: Uuni

text: 1800-1900-lukujen vaihteessa alettiin rakentaa nielulla ja pellillä varustettuja leivinuuneja, jonka savukanava eli hormi kiertää myös uunin perustuksessa lämmittäen sitä. Tällaisen uunin lämmitysteho oli jo parempi, muttei läheskään vielä savu-uunin tai nykyisen leivinuunin veroinen. Vasta 1900-luvun puolivälissä alkoi yleistyä nykyinen (leivin)uunityyppi, joka jo lämmitysteholtaan vastaa vanhoja savupirtin uuneja.


title: Suojelumies

text: Suojelumies (lyhenteeltään "slum", ruotsiksi "Skyddsman") on sekä sotilasarvo että koulutushaara (vertaa tykkimies, viestimies) Suomen puolustusvoimissa.


title: Suojelumies

text: Suojelumiehiä puolustusvoimissa kouluttaa nykyisin Porin Prikaatin suojelukomppania sekä Pohjan Pioneeripataljoona Kainuun Prikaatissa.


title: Suojelumies

text: Suojelumiehet koulutettiin ennen Suojelukoulussa, joka oli Keski-Suomen Rykmentin (KeSR) joukkoyksikkö. Nykyisin he palvelevat Porin Prikaatissa, joka on yksi Suomen kolmesta valmiusyhtymästä. Suojelukomppania sijaitsi vuoden 2014 heinäkuuhun saakka Pioneerirykmentissä (PionR) Keuruulla.


title: Suojelumies

text: Suojelumiehet saavat koulutukseen kaasun- ja säteilyntiedusteluun tai puhdistus- ja palontorjuntaan.


title: Suojelumies

text: Suojelumiehen varusteisiin kuuluu esimerkiksi suojanaamari, suojapuku ja kaasuntiedustelulaukku sekä huomattava määrä palo- ja pelastuskalustoa.


title: Suojelumies

text: Suojelun erikoisosasto (SEO) on Puolustusvoimien korkean valmiuden suojelutiedusteluyksikkö, johon kuuluu CBRN-kenttälaboratorio (C=kemiallinen, B=biologinen ja RN= radionuklidi). SEO:a voidaan käyttää Puolustusvoimien kaikissa kolmessa tehtävässä eli kotimaan puolustamisessa, muiden viranomaisten tukemisessa ja sotilaallisen kriisinhallinnan tehtävissä. Suojelun erikoisosasto osallistui keväällä 2014 Syyriassa kriisinhallintatehtävään jonka tarkoituksena oli kuljettaa kemialliset aseet pois Syyriasta ja tuhota ne.


title: Suojelumies

text:
Voi myös tarkoittaa:
Suojelumies ("palomies-vartija"), suorittaa teollisuuden toimeksiannoissa palo- ja pelastusalan työtehtäviä sekä aluevartiointia. Monipuolinen toimenkuva, jossa työhön voi sisältyä myös sammutinhuoltoa, paineilmalaitehuoltoa, suojainhuoltoa sekä turvallisuuskoulutuksia. Yleensä päätoimisen suojelumiehen koulutusvaatimuksiin kuuluu vartijakoulutuksen lisäksi myös pelastusalan päätoimisen tai sivutoimisen koulutusputken läpikäyminen sekä savu- ja kemikaalisukelluskelpoisuuden ylläpito.


title: Gérard Depardieu

text: Gérard Xavier Marcel Depardieu C.Q. (s. 27. joulukuuta 1948) on ranskalaissyntyinen, nykyään venäläinen näyttelijä. Depardieu vaihtoi kansalaisuutensa protestina Ranskan verotukselle.


title: Gérard Depardieu

text: Hänen näyttelijänuransa alkoi 1970-luvulla, ja 1980-luvun alkuun mennessä hän oli jo Ranskan tunnetuimpia näyttelijöitä. Depardieu sai paljon huomiota näytellessään Fanny Ardantin kanssa François Truffaut’n elokuvassa "Kohtalokas nainen" ("La Femme d’à côté", 1981) ja voitti ensimmäisen César-palkintonsa pääosastaan elokuvassa "Viimeinen metro" ("Le Dernier métro") samana vuonna. Hänen tunnetuin englanninkielinen elokuvansa on Peter Weirin ohjaama "Green Card", jonka toista pääosaa esitti Andie MacDowell.


title: Gérard Depardieu

text: Laaja-alainen Depardieu on Ranskan johtavia luonnenäyttelijöitä – ja myös parhaiten palkattuja. Näyttelemisen ohella hän on myös ohjannut ja tuottanut elokuvia.


title: Gérard Depardieu

text: Depardieu syntyi viisilapsisen perheen keskimmäisenä Châteauroux’n kaupungissa, Indren departementissa. Hän löysi tiensä teatteriin sattumalta, mutta siitä tuli heti hänen intohimonsa.


title: Gérard Depardieu

text: Gérard Depardieun ensimmäinen vaimo oli Élisabeth Depardieu, jonka kanssa hän sai kaksi lasta, Guillaumen ja Julien. Pari erosi vuonna 1996 oltuaan naimisissa 25 vuotta. Avioliittonsa jälkeen Depardieulla oli suhde näyttelijätär Carole Bouquet’n kanssa vuodesta 1997 vuoteen 2004. Hänen poikansa Guillaume kuoli Romaniassa saamaansa keuhkokuumeeseen 13. lokakuuta 2008.


title: Gérard Depardieu

text: Gérard Depardieu on asunut 7. joulukuuta 2012 lähtien Estaimpuisin kaupungissa, Belgiassa verotuksellisten syiden takia. Depardieu asetti Pariisin-talonsa myyntiin. Vuonna 1820 valmistuneesta pikkupalatsista pyydetään Le Parisien -lehden tietojen mukaan 50 miljoonaa euroa. Hän ilmoitti vuoden 2012 lopulla muuttavansa Belgiaan protestoidakseen sosialistihallituksen yli miljoona euroa ansaitsevien veronkiristystä. Vuoden 2013 alussa ilmoitettiin, että Venäjä myönsi Depardieulle Venäjän kansalaisuuden. Depardieu oli aiemmin luopunut Ranskan kansalaisuudesta protestina rikkailta perittävää 75 % veroa vastaan. Depardieu otti passin vastaan ja näin hänestä tuli Venäjän kansalainen.Depardieu on nimitetty ennätykselliset 14 kertaa parhaan miespääosan César-ehdokkaaksi ja hän on voittanut sen kahdesti: vuonna 1980 roolistaan elokuvassa "Le Dernier Métro" ja 1990 roolistaan "Cyrano de Bergeracissa". Hän sai roolistaan "Cyrano de Bergeracissa" myös parhaan miespääosan Oscar-ehdokkuuden. Hän on voittanut myös seuraavat palkinnot:


title: Eduskuntavaalit 1975

text: Suomen 27. eduskuntavaalit järjestettiin 21.–22. syyskuuta 1975. Presidentti Urho Kekkonen oli tuolloin antanut määräyksen eduskunnan hajottamisesta ja uusien vaalien järjestämisestä; muussa tapauksessa vaalit olisivat olleet seuraavan vuoden maaliskuussa. Tämä on ollut toistaiseksi viimeisin kerta, kun niin on tehty. Aiheena eduskunnan hajottamiseen oli varsinkin Keskustapuolueen eduskuntaryhmän ilmoitus, ettei se voinut hyväksyä kehitysalueita koskevia lainsäädäntöhankkeita sellaisina kuin hallituspuolueet olivat asiasta sopineet.


title: Eduskuntavaalit 1975

text: Vaalien suurimmat voittajat olivat Suomen Kristillinen Liitto, joka lisäsi paikkalukuaan yli puolella, sekä Keskustapuolue, Liberaalinen Kansanpuolue ja Suomen Kansan Demokraattinen Liitto. Vuoden 1972 vaalien jälkeen hajonneen Suomen Maaseudun Puolueen kannatus romahti puolueen eduskuntaryhmän supistuessa kaksihenkiseksi; vastaavasti Keskusta ja SKDL saivat takaisin SMP:lle vuosina 1970 ja 1972 menettämiään ääniä. Myös SMP:sta päättyneen vaalikauden alkupuolella irtautunut Suomen kansan yhtenäisyyden puolue menetti miltei kaikki eduskuntapaikkansa. Alkaneella vaalikaudella SKYP putosi eduskunnasta ainoan kansanedustajan Matti Asunmaan siirtyessä keväällä 1977 Keskustaan. Kokoomuksen kansanedustaja Kullervo Rainio loikkasi Perustuslailliseen Kansanpuolueeseen saman vuoden loppukesällä.


title: Eduskuntavaalit 1975

text: SKDL:n kohdalla vaalivoiton merkitystä vähensi se, että saman järjestön sisällä toimi käytännössä kaksi puoluetta – Aarne Saarisen johtama enemmistö ja Taisto Sinisalon johtama, hänen mukaansa taistolaisiksi kutsuttu vähemmistö –, jotka pystyivät sopimaan keskenään vain hyvin harvoista asioista. Näkemyserot näiden ryhmittymien välillä olivat jopa suuremmat kuin monien muiden puolueiden välillä.


title: Eduskuntavaalit 1975

text: Pian sen jälkeen kun määräys uusista vaaleista oli annettu, muodostettiin Liinamaan virkamieshallitus, ja sitä seurasivat Miettusen II hallitus, Miettusen III hallitus ja Sorsan II hallitus.


title: Eduskuntavaalit 1975

text: Eduskuntaan valittuja uusia kansanedustajia olivat näissä vaaleissa mm. Markus Aaltonen, Jermu Laine, Matti Luttinen, Matti Puhakka ja Kaarina Suonio (SDP), Ulla-Leena Alppi, Markus Kainulainen, Marjatta Stenius-Kaukonen ja Esko-Juhani Tennilä (SKDL), Mikko Pesälä ja Marjatta Väänänen (Kesk.), Ilkka Kanerva, Toivo T. Pohjala ja Ulla Puolanne (Kok.), Christoffer Taxell ja Jutta Zilliacus (RKP) sekä Anneli Kivitie ja Osmo A. Wiio (LKP).


title: Eduskuntavaalit 1975

text: Eduskunnasta putosivat mm. SDP:n Pauli Burman, Rafael Paasio ja Ilkka Taipale, Keskustan Aulis Sileäkangas ja Sulo Suorttanen, SKDL:n Veikko J. Rytkönen, Kokoomuksen Olavi Lähteenmäki, RKP:n Victor Procopé, SMP:n Pekka Vennamo, POP:n Salme Katajavuori ja SKYP:n Olavi Tupamäki. Eduskunnan jättivät SDP:n Anni Flinck, Kalervo Haapasalo, Sulo Hostila, Tellervo Koivisto ja Valde Nevalainen, Keskustan Reino Kangas ja Toivo Saloranta, Kokoomuksen Raimo Ilaskivi ja Ilkka Suominen, SKDL:n Lauri Kantola ja Niilo Nieminen, sekä SKYP:n Heikki Kainulainen. Eduskuntaan palasivat mm. Keskustan Veikko Hanhirova, Kokoomuksen Pentti Sillantaus, SKDL:n Kauko Hjerppe, sekä RKP:n Ingvar S. Melin.


title: Eduskuntavaalit 1975

text: SDP:n kansanedustaja Eero Salo kuoli lokakuussa 1975 ja uudeksi kansanedustajaksi tuli Eino Grönholm. SKDL:n kansanedustaja Kaisu Weckman siirtyi vuoden 1976 alussa Kansaneläkelaitoksen johtajaksi ja hänen tilalleen tuli Ulla-Leena Alppi. SDP:n kansanedustaja Lars Lindeman siirtyi elokuun alussa 1976 Suomen suurlähettilääksi Osloon ja hänen tilalleen tuli Matti Louekoski. Ahvenanmaan ainoa kansanedustaja Evald Häggblom kuoli elokuussa 1976 ja hänen tilalleen tuli Gunnar Häggblom.


title: Eduskuntavaalit 1975

text: SKDL:n kansanedustaja Paavo Aitio siirtyi vuoden 1977 alussa Turun ja Porin läänin maaherraksi ja uudeksi kansanedustajaksi tuli Oili Suomi. Kokoomuksen kansanedustaja Markku Salonen kuoli maaliskuussa 1977 ja uudeksi kansanedustajaksi tuli Jalmari Torikka. SKDL:n kansanedustaja Ele Alenius jätti eduskunnan toukokuussa 1977 siirtyessään Suomen Pankin johtokunnan jäseneksi ja hänen tilalleen tuli Kati Peltola. LKP:n kansanedustaja ja puolueen puheenjohtaja Pekka Tarjanne siirtyi posti- ja lennätinhallituksen pääjohtajaksi heinäkuun alussa 1977 ja uudeksi kansanedustajaksi tuli vaaliliittokumppani Keskustan Kyllikki Stenros.


title: Eduskuntavaalit 1975

text: SDP:n kansanedustaja Antti Pohjonen siirtyi Vaasan läänin maaherraksi lokakuun alussa 1977 ja uudeksi kansanedustajaksi tuli Juhani Raudasoja. SKDL:n kansanedustaja Aarne Pulkkinen kuoli joulukuussa 1977 ja hänen tilalleen eduskuntaan tuli Veikko J. Rytkönen. SKDL:n kansanedustaja Kauko Hjerppe siirtyi Kuopion läänin maaherraksi elokuun alussa 1978 ja uudeksi kansanedustajaksi tuli Juhani Vähäkangas. Kokoomuksen kansanedustaja, puolueen puheenjohtaja Harri Holkeri jätti eduskunnan siirtyessään Suomen Pankin johtokunnan jäseneksi ja uudeksi kansanedustajaksi tuli Ritva Laurila. SDP:n kansanedustaja Uljas Mäkelä siirtyi Rauman kaupunginjohtajaksi ja hänen tilalleen tuli Pirkko Valtonen.


title: Eduskuntavaalit 1975

text: Kansanedustajat Kirsti Hollming (Kok.), Olavi Majlander (SKL) ja Arto Merisaari (SKDL) saivat surmansa Rissalan lentoturmassa lokakuun alussa 1978 ja uusiksi kansanedustajiksi tulivat Matti Pelttari (Kok.), Vuokko Juhola (SKL) ja Joel Hongisto (SKDL). Kokoomuksen kansanedustaja Antero Salmenkivi kuoli tammikuussa 1979 ja hänen tilalleen tuli Toivo Mäkynen. Juuri ennen vaalikauden päättymistä SDP:n kansanedustaja Uuno (Uki) Voutilainen siirtyi Mikkelin läänin maaherraksi ja hänen tilalleen tuli Raimo Päivinen.


title: Eduskuntavaalit 1975

text: Tuloksia verrataan vuoden 1972 eduskuntavaaleihin.


title: Hemingway

text: Hemingway voi viitata esimerkiksi seuraaviin:


title: Ittihad FC

text: Al-Ittihad ( , 'yhdistynyt') on saudiarabialainen urheiluseura Jeddan kaupungista Punaisenmeren rannalta. Se on yksi maan suurimmista ja perinteikkäimmistä urheiluseuroista.


title: Ittihad FC

text:
Al-Ittihad perustettiin vuonna 1927 jalkapalloseuraksi. Jaavalaiset siirtolaiset olivat puolisen vuosikymmentä sitten tuoneet lajin maahan, ja Jeddassa ja Mekassa oli virinnyt jonkinlaista jalkapallotoimintaa. Vuoden 1927 lopulla joukko pelaajia eri seuroista kokoontui perustamaan uutta, yhdistynyttä seuraa.
Sen nimi tarkoittaa yhdistynyttä (kuten englanninkielen United).


title: Ittihad FC

text: Ensimmäisen ottelunsa yhdistynyt seura pelasi vuonna 1929 paikallisvastustaja al-Riyadhia vastaan ja voitti 3-0. Sittemmin al-Riyadh lopetti jalkapallotoiminnan ja al-Ittihad jäi kaupungin ainoaksi jalkapalloseuraksi. Al-Ittihad jatkoi pelaamista pääasiallisesti paikallisten liikemiesten sponsoroimissa turnauksissa vuoteen 1957 saakka, jolloin perustettiin virallinen Saudi-Arabian jalkapalloliitto. Samana vuonna pelattiin jo ensimmäinen jalkapallokilpailu, kuninkaan mukaan nimetty cup, joka säilyi maan ykkösjalkapallokilpailuna, kunnes vuonna 1975 käynnistyi kansallinen liiga. Ittihad voitti sarjan mestaruuden sen toisella kaudella. 1970-luvun puolivälissä vauras saudihallinto tuki avokätisesti jalkapallo- ja muutakin urheilutoimintaa. Jalkapalloseurat otettiin kuitenkin tiukkaan kontrolliin ja niiden ohjelmaan otettiin myös muita lajeja.


title: Ittihad FC

text:
Nykyään al-Ittihadin ohjelmaan kuuluu ykköslajin jalkapallon lisäksi muun muassa koripallo, vesipallo, pöytätennis, lentopallo sekä uinti. Kaikkiaan al-Ittihad on voittanut 661 kilpailua eri lajeissa. Joulukuussa 2005 jalkapallojoukkue eteni jalkapallon seurajoukkueiden MM-turnauksessa välieriin, jossa hävisi brasilialaiselle Sao Paulon joukkueelle.
1970-luku


Ittihad FC


title: Benedictus XV

text: Benedictus XV, alkuperäiseltä nimeltään Giacomo Paolo Giovanni Battista della Chiesa, (21. marraskuuta 1854 – 22. tammikuuta 1922) toimi paavina 3. syyskuuta 1914 alkaen kuolemaansa saakka.


title: Benedictus XV

text: Italiassa syntynyt Benedictus XV oli Vatikaanin virallisessa Annuario Pontificio -vuosikirjassa julkaistun paaviluettelon mukaan 258. paavi. Hänen edeltäjänsä oli Pius X ja seuraajansa Pius XI. Ennen paaviuttaan Benedictus XV muun muassa toimi Bolognan arkkipiispana.


title: Benedictus XV

text: Benedictus XV:n paavinkauden eli pontifikaatin tärkeimpiin tapahtumiin kuului ensimmäinen maailmansota, jota pasifistinen Benedictus XV vastusti. Paavi yrittikin useaan otteeseen vedota sodan eri osapuolia tekemään rauhan keskenään ja lopettamaan sotimisen. Hänen kautensa merkittävimpinä päätöksinä voitaneen pitää katolisen kirkon politiikkaan osallistumiskiellon kumoamista Italiassa ja katolisen puolueen Partitio Popolaren salliminen. Lisäksi hän tuomitsi äärivanhoillisten modernisteihin kohdistamat niin sanotut noitavainot kirkon sisällä ja pyrki sovintoon ortodoksikirkon kanssa ja perusti näitä pyrkimyksiä ajaakseen kuuriaan idän kirkon kongregaation.


title: Benedictus XV

text: Suomalaisittain tärkeänä päätöksenä voidaan pitää Suomen itsenäisyyden tunnustamista paavin vastaanotolla 2. maaliskuuta 1918. Osoituksena hänen Suomen asialle myötämielisestä suhtautumisestaan voitaneen pitää sitä, että samaan aikaan paavin vastaanotolle jonotti myös Venäjän lähettiläs, mutta paavi varasi audienssin ensin Suomen valtuuskunnalle ja odotutti Venäjän valtuuskuntaa.


title: Benedictus XV

text: Giacomo della Chiesa syntyi 21. marraskuuta 1854 Genovassa osaksi vanhaa genovalaista aristokratiaa. Ruumiinrakenteeltaan hän oli hintelä ja pieni, ja hän oli myös syntynyt keskosena.


title: Benedictus XV

text: Lain opiskelemisen della Chiesa aloitti ensin Genovassa, mutta siirtyi myöhemmin Roomaan ja jatkoi vielä paavilliseen diplomaattiakatemiaan. Akatemiassa della Chiesa tutustui Mariano Rampollaan, joka otti hänet sihteerikseen nuntiukseksi nimittämisensä jälkeen vuonna 1883. Valtionsihteerivirastoon della Chiesa pääsi Rampollan siivellä, sillä Leo XIII:n nimittäessä Rampollan kardinaalivaltiosihteeriksi otti tämä della Chiesan mukaansa.


title: Benedictus XV

text: Leo XIII:n kuoltua Rampolla oli vahvoilla vuoden 1903 konklaavissa, mutta hävisi "veto exclusionis" -veto-oikeuden käytön takia Guiseppe Sartolle, josta tuli paavi Pius X. Häviö paavinvaalissa johti Rampollan siirtämiseen syrjään, jolloin myös della Chiesa, jonka tärkeä suosija Rampolla oli, menetti asemiaan. Vuonna 1907 della Chiesa joutui lähtemään paavillisesta kuuriasta, sillä Pius X myönsi hänelle Bolognan arkkipiispan viran nimittämättä tätä kuitenkaan kardinaaliksi, mikä yleensä myönnettiin arkkipiispannimityksen mukana. Kardinaalin punainen hattu della Chiesalle myönnettiin vasta Mariano Rampollan kuoleman jälkeen 1914. Nimitys tuli vain muutamaa kuukautta ennen paavi Pius X:n kuolemaa saman vuoden syksyllä.


title: Benedictus XV

text: Vuoden 1914 konklaavi tunnetaan poikkeuksellisen hyvin, koska Wienin kardinaaliarkkipiispa teki muistiinpanoja konklaavin etenemisestä, vaikkakin konklaavin säännöt kielsivät tällaisen toiminnan ankarasti.


title: Benedictus XV

text: Konklaavin kokoontuessa valitsemaan uutta paavia ensimmäinen maailmansota oli jo syttynyt. Eräskin kardinaaleista oli jo menettänyt kaksi veljenpoikaansa länsirintamalla. Konklaavi haki kuolleen ja hyvin hurskaan Pius X:n seuraajaksi diplomaattista paavia, ja se päätyikin lopulta pasifistiseen ja sovitteluhaluiseen della Chiesaan.


title: Benedictus XV

text: Kardinaalien joukossa oli viisi vakavaa ehdokasta uudeksi paaviksi: Bolognan arkkipiispa ja kardinaali della Chiesa, Pisan Pietro Maffi, kardinaalivikaari Basilio Pompilj sekä kardinaalivaltiosihteeri Rafael Merry de Val. Myöhemmin myös Domenico Serafiniä tarjottiin kompromissiehdokkaaksi, ja viimeisessä äänestyksessä hän oli della Chiesan ainoa varteenotettava vastaehdokas.


title: Benedictus XV

text: Wienin kardinaaliarkkipiispan muistiinpanojen mukaan ensimmäisessä äänestyksessä Maffi ja della Chiesa saivat molemmat saman verran ääniä, eli kaksitoista kumpaisellekin. Lisäksi Pompilj sai puolelleen yhdeksän kardinaalia ja Merry de Val seitsemän. Näiden neljän lisäksi kardinaalit Serafini ja Ferrata olivat ainoat yli yhden äänen saaneet kardinaalit; Derafiniä paavinistuimelle kannatti neljä henkeä ja Ferrataa kaksi. Kuuden ehdokkaan lisäksi kardinaalit Gasparri, Falconio, Agliardi, Ferrari, Gotti, De Lai, Francia Nava sekä van Rossum saivat kukin yhden äänen.


title: Benedictus XV

text: Päivän aikana äänimäärät muuttuivat eri ehdokkaiden kesken, ja neljännessä äänestyksessä della Chiesan äänimäärä kasvoi kahdeksastatoista kahteenkymmeneenyhteen. Hänen silloin varteenotettavin vastaehdokkaansa Maffi sai päivän aikana lisää kannatusta verrattuna ensimmäiseen äänestykseen, mutta neljännessä äänestyksessä hän menetti yhden äänen, jolloin hänen kannatuksensa putosi viiteentoista.


title: Benedictus XV

text: Syyskuun 2. päivän ensimmäisessä äänestyksessä sekä della Chiesa että Maffi menettivät kannatustaan: della Chiesa sai kaksikymmentä ääntä ja Maffi kolmetoista. Pompiljinkin äänimäärä pieneni yhdeksästä kuuteen, samoin kävi Merry del Valille, joka menetti neljä kannattajaa ääniensä lukumäärän jäädessä kahteen. Ainoastaan Serafini ja Ferrata lisäsivät äänimääräänsä, Serafinille ilmaantui kahdeksan uutta kannattajaa ja Ferratalle yksi. Samalla ensimmäisellä kierroksella äänen saaneelle mutta myöhemmin ääniä vaille jääneelle kardinaali Francia Navalle ilmaantui jälleen yksi kannattaja.


title: Benedictus XV

text: Syyskuun 2. päivän toisen äänestyksen eli konklaavin kuudennen äänestyskierroksen aikana della Chiesa kasvatti jälleen kannatustaan nostaen sen kahteenkymmeneenseitsemään, mutta Maffin äänet putosivat seitsemään. Monet tämän kannattajat olivat siirtyneet della Chiesan puolelle huomattuaan, ettei heidän oma ehdokkaansa voittaisi konklaavia. Pompiljia kannatti enää kaksi kardinaalia, Merry del Val menetti kokonaan kannatuksensa. Samoin kävi Ferratalle ja Bacilierille. Richelmyn ja Navan äänimäärät pysyivät yhdessä äänessä. Kompromissiehdokkaaksi tarjottu Serafini sai seitsemäntoista kardinaalin kannatuksen.


title: Benedictus XV

text: Seitsemännellä äänestyskerralla enää kaksi kannatti Maffia, kun taas della Chiesan kannattajamäärät olivat nousseet, ja heitä oli nyt kolmekymmentäyksi. Pompilj menetti kokonaan kannattajansa, Serafiniä äänesti paavinistuimelle kaksikymmentäyksi.


title: Benedictus XV

text: Syyskuun 2. päivän viimeinen äänestyskerta osoitti della Chiesan kannatuksen olevan pienoisessa nousussa; hän sai yhden äänen lisää. Maffia ei äänestänyt enää yksikään, ja Serafinin äänimäärä pysyi ennallaan.


title: Benedictus XV

text: Syyskuun 3. päivänä käytiin enää kaksi äänestyskierrosta, joista ensimmäisen aikana kolmekymmentäneljä kardinaalia antoi äänensä della Chiesan nostamiseksi paavinistuimelle. Samalla Serafini sai yhden äänen lisää. Konklaavi ratkesi syyskuun 3. päivän toisen äänestyksen jälkeen eli konklaavin 10. äänestyskierroksella. Lopullisiksi tuloksiksi vahvistui della Chiesan voitto Serafinista äänin 38–18. Richelmy ja Francia Nava saivat molemmat yhden hajaäänen. Konklaavin lopputuloksena della Chiesa nousi paavinistuimelle ja otti nimekseen Benedictus XV suuren valistusajan paavin Benedictus XIV:n mukaan.


title: Benedictus XV

text: Benedictus XV:n pontifikaatti alkoi erittäin kiivaissa tunnelmissa. Hänen edeltäjänsä Pius X oli vielä viimeisinä elinkuukausinaan yrittänyt estää ensimmäisen maailmansodan puhkeamisen yrittämällä neuvotella sopua osapuolten välille. Neuvottelut olivat kuitenkin epäonnistuneet, minkä jälkeen Itävalta-Unkari oli julistanut sodan Serbialle. Benedictus XV peri paavinistuimen noin kuukauden kuluttua sodan julistamisesta, ja yritykset lopettaa sota muodostivat tärkeän osan hänen pontifikaattinsa tapahtumista.


title: Benedictus XV

text: Perintönä paavinistuimelle Pius X oli myös jättänyt jälkeensä modernistien vainon. Modernisteilla tarkoitetaan 1800-luvun lopun ja 1900-luvun alun paaviuden historiassa henkilöitä, jotka muun muassa kannattivat paavinistuimen uudistumista modernisoituvassa maailmassa. Samoin modernisteina pidettiin esimerkiksi erilaisia teologisia professoreita ja muita akateemisia opettajia, jotka esimerkiksi kannattivat kriittistä raamatuntutkimusta tai muuten kyseenalaistivat katolisen kirkon virallisen kannan.


title: Benedictus XV

text: Pius X:n toimiin modernistien vainoamiseksi oli kuulunut muun muassa modernisteja jäljittävän salaseuran epävirallinen hyväksyminen ja niin kutsutun antimodernistivalan käyttöönotto.


title: Benedictus XV

text: Koko Benedictus XV:n paavius tapahtui niin sanotussa Vatikaanin vankeudessa, jossa paavit Pius IX:sta Pius XI:een vangitsivat itsensä Vatikaaniin. Syynä tähän olivat erimielisyydet Italian valtion kanssa.


title: Benedictus XV

text: Benedictus XV:n paavius ylsi yli ensimmäisen maailmansodan, jota hän kutsui ”Euroopan itsemurhaksi”. Pasifistisen paavin useat yritykset sovitella rauhaa osapuolten välille eivät tuottaneet tulosta. Uuden paavin valinnasta oli kulunut vasta viisi päivää, kun hän esitti ensimmäisen monista vetoomuksistaan sodan ja ”mielettömän teurastuksen” lopettamiseksi. Benedictus XV vetosi rauhan puolesta myös esimerkiksi kiertokirjeissään "Ad beatissimi apostolorum" ja "Humani Generis redemptionem". Lisäksi sodanjälkeisessä kiertokirjeessään "Quod iam diu" Benedictus XV myös esitti ajatuksiaan rauhasta.


title: Benedictus XV

text: Huolimatta Benedictus XV:n rauhanvetoomusten kaatumisesta jatkoi Vatikaani silti avustustoimintaansa ilman keskeytyksiä. Tähän työhön kuului muun muassa 82 miljoonan kultaliiran antaminen kristillisten avustusjärjestöjen toiminnan rahoittamiseksi. Vaikka paavinistuin vastusti kiihkeästi sotaa, kannattivat useat eurooppalaiset katoliset sitä. Esimerkiksi Saksassa katoliset pyrkivät sotaan osallistumisella ja sen tukemisella parantamaan yhteiskunnallisia asemiaan, jotka olivat heikentyneet niin sanotun Kulttuuritaistelun aikana. Tämä taktiikka tuottikin tulosta, sillä esimerkiksi Saksan jesuiittoja koskevat kiellot kumottiin, ja järjestön toiminta sallittiin jälleen täydessä laajuudessaan. Saksalaisten katolilaisten sotainto kuitenkin heikensi suhteita Ranskaan, jossa monet piispat ja muutama kardinaalikin arvostelivat kiivaasti saksalaisten katolilaisten toimia.


title: Benedictus XV

text: Benedictus XV:n ollessa paavina paavinistuin julistautui virallisesti puolueettomaksi ensimmäisessä maailmansodassa. Tästä huolimatta sodan molemmat osapuolet syyttivät sitä puolueelliseksi; saksalaisten mielestä paavi oli aatteiltaan ranskalainen ja ranskalaisten mielestä saksalainen.


title: Benedictus XV

text: Pasifistinen paavi koetti vedota sodan osapuoliin taistelujen lopettamiseksi, mutta molemmat osapuolet tuomitsivat paavin lausunnon. Benedictus XV yritti sodan lopettamisen ohella muun muassa saada aikaan aselepoa joulupyhiksi sekä järjestää yhteinen hartaushetki rauhan puolesta. Kumpaakaan ehdotusta ei hyväksytty. Yksikään paavin vetoomus ei saanut vastakaikua, eivätkä osapuolet liiemmin hyväksyneet paavin laajinta rauhanvälitysehdotusta 1917. Syy tämän rauhanvälitysehdotuksen kaatamiseen oli tilanne sodassa; Englannin ja Ranskan mielestä ehdotus oli heille epäedullinen, eivätkä myöskään Venäjän luhistumisesta innostuneet keskusvallat halunneet hyväksyä ehdotusta. Paavia ei otettu mukaan edes sodanjälkeisiin neuvotteluihin, vaan hän joutui pysymään ulkopuolisena loppuun saakka.


title: Benedictus XV

text: Benedictus XV:n edeltäjä Pius X oli jättänyt paavinistuimelle riitaisat suhteet modernisteihin. Käyttöön oli esimerkiksi otettu salaseura, joka paikansi modernisteja sekä modernistivala papeille, minkä lisäksi myös joiltain kriittistä raamatuntutkimusta kannattavilta henkilöiltä oli viety heidän oikeutensa opettaa teologiaa yliopistoissaan.


title: Benedictus XV

text: Jo paavinkautensa ensimmäisessä julkaistussa kiertokirjeessään Benedictus XV ilmoitti, että modernistien vaino olisi ohi. Paavin mukaan jokaisella oli oikeus puolustaa omaa mielipidettään, koska Pyhä istuin ei ollut antanut omaa ratkaisuaan kiistaan, eikä uskoa tai kirkkokuria oltu kiistassa loukattu.


title: Benedictus XV

text: Modernistivainon lopettamiseen liittyi myös Benedictus XV:n toimet joidenkin edellisen paavin Pius X:n luottomiesten siirtämiseksi uusiin tehtäviin. Esimerkiksi modernistien etsintää johtanut monsignore Begigni joutui jättämään virkansa.


title: Benedictus XV

text: Maailmansodan jälkeen paavi pyrki parantamaan suhteita Euroopan valtioihin, erityisesti Italiaan ja Ranskaan. Paavi muun muassa poisti katolilaisilta kiellon osallistua Italian politiikkaan ja antoi vielä siunauksensakin perustetulle katoliselle puolueelle. Paavi myös valtuutti lähimmän miehensä kuuriassa, entisen työtoverinsa Pietro Gasparrin, aloittelemaan kuitenkin salassa pidettyjä tunnusteluja Vatikaanin vankeutena tunnetun Italian ja paavinistuimen välisen riidan ratkaisemiseksi.


title: Benedictus XV

text: Benedictus XV:n suorittama Jeanne d'Arcin julistaminen Ranskan suojelupyhimykseksi paransi paavin ja Ranskan suhteita, mikä johti diplomaattisuhteiden normalisoimiseen 1921. Benedictus XV:n osoittama puolueettomuus ja humanitaarinen työ sodan aikana nosti paaviuden arvovaltaa jopa siinä määrin, että Turkin valtio pystytti Istanbuliin 1921 paavin patsaan, joka on omistettu "maailmantragedian suurelle paaville, kaikkien ihmisten hyvätekijöille kansalaisuuteen ja uskontoon katsomatta".


title: Benedictus XV

text: Benedictus XV:llä oli myös oma roolinsa Suomen valtion itsenäistymisen jälkeisessä kansainvälisessä politiikassa asiaan liittyen. Suomen pyrkiessä vuonna 1917 tapahtuneen itsenäistymisensä jälkeen hankkimaan laajimman mahdollisen tunnustuksen itsenäisyydelleen lähetettiin myös Roomaan kolmesta suomalaisesta koostuva diplomaattinen lähetystö. Kuultuaan Italian ulkoministeriltä, ettei Italia aikonut virallisesti tunnustaa Suomen itsenäisyyttä ennen kansainvälistä rauhankonferenssia, kääntyivät diplomaattilähetystön jäsenet paavin ja Pyhän istuimen puoleen. Paaville lähetetyssä anomuksessa muun muassa kiitettiin katolista kirkkoa siitä, että se oli keskiajalla tuonut länsimaista Suomeen sivistyksen. Myöhemmin lähetystö sai kuulla, että paavinistuin oli päättänyt tunnustaa Suomen itsenäisyyden. Benedictus XV myös korotti Suomen vuonna 1920 apostoliseksi vikaarikunnaksi. Vasta paavi Pius XII muutti Suomen hiippakunnaksi vuonna 1955.


title: Benedictus XV

text: Sodan jälkeen Benedictus XV myös auttoi Vatikaanista käsin sotavankeja löytämään omaisensa. Hän toimi myös kirkon sopeuttamiseksi uuteen maailmantilanteeseen. Siirtomaissa tehtävässä lähetystyössä hän kannatti eurooppalaisten pappien korvaamista paikallisilla.


title: Benedictus XV

text: Tammikuun alussa 1922 Benedictus XV sairastui keuhkokuumeeseen, johon muutaman viikon kuluttua menehtyi. Hänet on haudattu Pietarinkirkkoon, Roomaan.


title: Benedictus XV

text: Benedictus XV jätti jälkeensä useita uudistuksia noin kahdeksan vuoden pontifikaattinsa ajalta. Esimerkiksi Pius X:n aloittaman modernistien vainon lopettaminen kuului näihin uudistuksiin. Hyväksymällä modernismin tai ainakin pysäyttämällä sen vainoamisen Benedictus XV tasoitti tietä paavinistuimen ja modernisoituvan maailman yhteentörmäyksen aiheuttaman kuilun paavinistuimen ja muuttuneen maailman välillä, joka oli suuresti leimannut 1800- ja 1900-lukujen paaviutta. Myöhemmin tämä lähentyminen jatkui muun muassa Johannes XXIII:n paavinkaudella.


title: Benedictus XV

text: Benedictus XV:n toiminta Italian kanssa oli myös merkittävää paavinistuimelle. Paavin aloittamia salaisia rauhantunnusteluja jatkettiin epävirallisissa kokouksissa Benedictus XV:n seuraajan Pius XI:n aikana, mikä lopulta johti Vatikaanin vankeuden lopettaneisiin Lateraanisopimuksiin vuonna 1929. Samoin Benedictus XV:n päätös kumota hänen edeltäjänsä edeltäjänsä edeltäjän paavi Pius IX:n kielto katolilaisten osallistumisesta Italian politiikkaan mahdollisti katolisen puolueen syntymisen maahan. Kyseinen puolue nousi merkitykselliseen osaan Pius XI:n aikana Benito Mussolinin noustua valtaan.


title: Benedictus XV

text: Benedictus XV jätti jälkeensä myös lämmenneet suhteet Ranskaan. Suhteet olivat jäähtyneet pahasti Pius X:n aikana, jolloin Ranskassa valtio ja kirkko oli erotettu toisistaan. Osasyynä suhteiden lämpenemiseen oli kansaa lähentäneen ensimmäisen maailmansodan lisäksi se, että Benedictus XV kanonisoi Jeanne d'Arcin vuonna 1920.


title: Benedictus XV

text: Vaikka useat Benedictus XV:n paavilliset kiertokirjeet käsittelivät rauhaa ja sen saavuttamista, käytti Benedictus XV paavillista opetusvirkaansa kirkossa myös katolisen opin opettamiseen. Hän esimerkiksi lähetti saksalaisille arkkipiispoille suunnatun "In Hac Tanta" -kiertokirjeen vuonna 1919, jossa hän käsitteli Pyhää Bonifatiusta. Muita Benedictus XV:n kiertokirjeitä olivat muun muassa katolisille professoreille ja opiskelijoille suunnattu "In Praeclara Summerom", Efraim Syyrialaista käsittelevä "Principi Apostolorum Petro" ja Hieronymusta käsittelevä "Spiritus Paraclitus".


title: Benedictus XV

text: Benedictus XV:tä kohtaan esitettiin arvostelua jo ennen kuin hän ehti nousta paavinistuimelle. Kun vuoden 1914 konklaavin tulos julkistettiin kardinaaleille, kardinaali Merry del Valin tiedetään kuiskanneen vierustoverilleen: ”Voi, mikä onnettomuus!” Merry del Val oli ollut edellisen paavin Pius X:n kardinaalivaltiosihteeri, ja della Chiesan nouseminen paavinistuimelle merkitsi muutosta Pyhän istuimen politiikassa.


title: Benedictus XV

text: Varsinkin ensimmäisen maailmansodan aikaan Benedictus XV:tä arvosteltiin. Häntä pidettiin puolueellisena, ja jotkin hänen rauhanvetoomuksena tuomittiin ”kunniattomana pasifismina”. Ranskalaiset esimerkiksi käyttivät paikoin Benedictus XV:stä sodan aikana nimeä "le pape boche", saksalainen paavi.


title: Benedictus XV

text: Vuonna 2005 paaviksi valittu paavi Joseph Ratzinger eli Benedictus XVI kertoi 27. huhtikuuta 2005, miksi hän valitsi itselleen nimen Benedictus, joka on latinaa ja merkitsee siunattua. Puheessaan Benedictus XVI sanoi seuraavaa:


title: Virgin Steele

text: Virgin Steele on New Yorkissa vuonna 1981 perustettu heavy metal -yhtye. Virgin Steele kutsuu musikkiaan ”barbaaris-romanttiseksi” metalliksi. Varsinkin Virgin Steelen myöhäisempi tuotanto käsittelee paljon myyttisiä aiheita, eritoten kreikkalaista ja kristillistä mytologiaa. Jotkut yhtyeen albumeista ovat yhden teeman ympärille kasattuja konseptialbumeja. Alkuaikoina kappaleet käsittelivät myös arkipäiväisempiä aiheita, kuten aina yleisiä rakkauden ja seksin teemoja. Virgin Steelen johtohahmo on laulaja David DeFeis.


title: Virgin Steele

text: Virgin Steelen perusti 1980-luvun alussa ranskalaisperäinen kitaristi Jack Starr, joka halusi panna kokoon äärimmäisen heavy metal -ryhmän. Starr yhdisti voimansa rumpali Joey Ayvazianin kanssa ja kaksikko alkoi etsiä laulajaa. Käytyään läpi nelisenkymmentä laulajaa Joeyn ystävä tutustutti heidät David DeFeisiin, joka koelaulutilaisuudessa esitti Deep Purplen ”Child in Timen” niin vakuuttavasti, että sai pestin. Muassaan hän toi basisti Joe O'Reillyn.


title: Virgin Steele

text: Steelen ura lähti käyntiin 1982, kun heidän kappaleensa ”Children of the Storm” pääsi mukaan "U.S. Metal Vol. II" -kokoelmalle. Hieman tämän jälkeen julkaistiin Virgin Steelen samanniminen debyyttialbumi. Vuonna 1983 ilmestyi "Guardians of the Flame", jonka jälkeen Jack Starr näki parhaaksi lähteä yhtyeestä musiikillisten erimielisyyksien jälkeen – hän olisi halunnut viedä yhtyeen tyyliä kevyempään suuntaan. Uuden kokoonpanonsa (mm. Riotin ex-laulaja Rhett Forrester) kanssa Starr koetti pitää nimen Virgin Steele itsellään ja tämä yhtye esiintyikin Virgin Steelenä Breaking Sound -festivaaleilla Pariisissa. Seuranneen lakitupareissun jälkeen DeFeis ja muu yhtye (johon oli liittynyt kitaristi Edward Pursino) voittivat oikeuden nimeen.


title: Virgin Steele

text: "Noble Savage" oli uuden kokoonpanon ensimmäinen albumi. Hieman myöhemmin Virgin Steele tuli ensimmäistä kertaa Eurooppaan kiertämään ystäviensä Manowarin lämmittely-yhtyeenä ja sai hienoa palautetta keikoistaan. Vuoden 1989 "Age of Consent" jäi kuitenkin byrokraattis-teknisten ongelmien johdosta hyvin heikosti promotoiduksi ja täten muodostui täydelliseksi kaupalliseksi epäonnistumiseksi. Yhtyeellä ei mennyt ruusuisesti ja O'Reilly päätti lähteä. Tämän jälkeen koko soitanta keskeytyi joksikin aikaa. DeFeis päätti tällä aikaa musiikkiopintonsa ja soitteli "Smoke-Stack Lightning" -yhtyeessä yhdessä muun muassa ex-Steelen Jack Starrin ja rumpali Bobby Rondinellin kanssa.


title: Virgin Steele

text: Vuonna 1993 Rob De Martino valittiin uudeksi basistiksi ja yhtye vaihtoi samalla levy-yhtiötä. "Life Among the Ruins" oli seuraavan levyn nimi ja tyyliltään tämä teos on epätyypillinen Virgin Steele -levy. Eeppiset elementit loistavat poissaolollaan ja musiikki on tyyliltään enemmän rockia kuin heavy metalia. Laulujen aiheet pyörivät lisäksi huomattavan paljon rakkauden ympärillä.


title: Virgin Steele

text: Seuraavana vuonna kuitenkin tapahtui paluu "Noble Savage" -levyn mahtipontisuuteen kun "The Marriage of Heaven and Hell, pt. 1" julkaistiin. Tämä ja sitä vuonna 1995 seurannut levyn jatko-osa ovat tyyliltään hyvin eeppisiä, melodisia ja ladattuja sinfonisilla elementeillä. Albumien välissä Virgin Steele teki Euroopan-kiertueen Manowarin ja Uriah Heepin kanssa.


title: Virgin Steele

text:
Toisen Euroopan-kiertueen jälkeen maaliskuussa 1998 Virgin Steele julkaisi Marriage-jatkumon kolmannen osan,
"Invictusin", raskaimman ja eeppisimmän albuminsa siihen asti. Invictus käsittelee ihmiskunnan kapinointia jumalia vastaan.


title: Virgin Steele

text: Vuonna 1999 julkaistiin uusi levy "The House of Atreus Act I", joka on niin ikään konseptialbumi joka käsittelee Aiskhyloksen tarinaa Oresteiasta. Hieman kevyempi ja melodisempi "The House of Atreus Act II" ilmestyi seuraavana vuonna.


title: Virgin Steele

text: Vuonna 2002 julkaistiin "Book of Burning" -albumi, jolla on uudelleen äänitettyjä versioita yhtyeen klassikoista sekä kokonaan uutta materiaalia. Vuonna 2006 vuonna julkaistu albumi "Visions of Eden" on herättänyt monenlaisia tunteita yhtyeen faneissa, mutta ei pääasiassa eroa suuremmin Virgin Steelen tutusta linjasta.


title: Virgin Steele

text: Virgin Steele vieraili Suomessa 2007 kesällä Nummirockissa.


title: Virgin Steele

text: Marraskuussa 2010 kokoonpano julkaisi albumin "The Black Light Bacchanalia", joka on edeltäjänsä "Vision of Edenin" tavoin konseptialbumi ja jatkaa tarinaa, johon "Visions of Eden" jäi.


title: Observaabeli

text: Observaabeliksi kutsutaan fysiikassa ja etenkin kvanttimekaniikassa sellaista fysikaalista suuretta, joka voidaan mitata äärellisellä jonolla fysikaalisia operaatioita. Observaabeleita ovat esimerkiksi hiukkasen paikka ja liikemäärä.


title: Observaabeli

text: Kvanttimekaniikassa jokaista observaabelia A vastaa operaattori Â, joka on hermiittinen ja lineaarinen. Kvanttimekaniikan peruspostulaattien mukaan, mitattaessa observaabelia A voidaan mittaustulokseksi saada vain sitä vastaavan operaattorin Â ominaisarvoja, jotka hermiittisyyehdon nojalla ovat aina reaalisia, kuten reaalimaailman suureiden on oltavakin.


title: The House of Atreus Act I

text: House of Atreus Act I on heavy metal -yhtye Virgin Steelen vuonna 1998 julkaistu albumi. Levy edustaa yhtyeen raskainta tyylisuuntaa. Se perustuu kreikkalaisen Aiskhyloksen Oresteia-trilogiaan ja kuuluu yhteen seuraavana vuonna julkaistun "The House of Atreus Act II:n" kanssa. The House of Atreus -albumien myötä Virgin Steele sai nauttia uudesta suosiosta.


title: Bruce Arena

text: Bruce Arena (s. 21. syyskuuta 1951 Brooklyn, New York) on yhdysvaltalainen jalkapallovalmentaja ja entinen jalkapalloilija, pelipaikaltaan maalivahti. Marraskuusta 2016 lähtien hän on toiminut Yhdysvaltain jalkapallomaajoukkueen päävalmentajana.


title: Bruce Arena

text: Arena aloitti valmentajauransa 1970-luvulla yliopistotasolla. Hän valmensi Virginian yliopiston jalkapallojoukkuetta 18 vuoden ajan ja johdatti sen viiteen . Arenan ottelutilasto yliopistovalmentajana on 295 voittoa, 32 tasapeliä ja 58 tappiota. Hänen valmennettaviinsa Virginiassa lukeutui useita pelaajia, jotka nousivat sittemmin tärkeään rooliin Yhdysvaltain maajoukkueessa, muun muassa Claudio Reyna, Jeff Agoos, John Harkes, Tony Meola ja Richie Williams.


title: Bruce Arena

text: Arena jätti Virginian yliopiston ja siirtyi ammattilaisseura D.C. Unitedin päävalmentajaksi vuonna 1996. Hän johdatti seuran Major League Soccerin, vuonna 1996 aloittaneen Yhdysvaltojen uuden jalkapallon pääsarjan, mestaruuteen (MLS Cup) kahdesti, vuosina 1996 ja 1997, ja hänet valittiin liigan vuoden valmentajaksi toisen mestaruuskauden päätteeksi. D.C. United pelasi MLS Cupin loppuottelussa myös vuonna 1998, mutta seura hävisi mestaruuden tuolloin Chicago Firelle, jonka päävalmentajana toimi Bob Bradley, Arenan entinen apuvalmentaja Virginian yliopistossa ja D.C. Unitedissa.


title: Bruce Arena

text: Arena palkattiin Steve Sampsonin seuraajaksi Yhdysvaltain jalkapallomaajoukkueen päävalmentajana lokakuussa 1998 maan menestyttyä sitä ennen heikosti Ranskan MM-kisoissa kesällä 1998. Arena toimi maajoukkueen peräsimessä vuoteen 2006 saakka ja hän on näin Yhdysvaltain maajoukkueen historian toiseksi pitkäaikaisin päävalmentaja. Arena valmensi maata kaksissa jalkapallon maailmanmestaruuskilpailuissa, Japanin ja Etelä-Korean kisoissa 2002, joissa Yhdysvallat eteni aina puolivälieriin saakka (maan paras MM-sijoitus sitten vuoden 1930), ja Saksan kisoissa 2006, joissa maa jäi alkulohkonsa hännille. Arenalla on hallussaan eniten voittoja Yhdysvaltain joukkueen päävalmentajana ja hän on johdattanut maan sen historian parhaalle sijalle FIFA-rankingissa (4. sija).


title: Bruce Arena

text: Maajoukkuepestin jälkeen Arena palkattiin Red Bull New Yorkin päävalmentajaksi. Hän ehti valmentaa newyorkilaisseuraa puolitoista vuotta, kunnes hän erosi loppusyksystä 2007. Arena ilmoitti lopettamisestaan New Yorkin hävittyä välierissä New England Revolutionille.


title: Bruce Arena

text: Arena palasi valmennustehtäviin elokuussa 2008, kun MLS-seura Los Angeles Galaxy palkkasi Arenan uudeksi päävalmentajakseen. Arenan johdolla Galaxy voitti kolme MLS Cupin mestaruutta ja oli neljästi MLS-liigan läntisen konferenssin mestari. Hänet valittiin myös kahdesti MLS:n vuoden parhaaksi valmentajaksi. Arena jätti Galaxyn päävalmentajan tehtävät marraskuussa 2016 ja palasi Yhdysvaltain jalkapallomaajoukkueen päävalmentajaksi kymmenen vuoden tauon jälkeen.


title: Bruce Arena

text: Ennen valmentajauraansa Arena oli jalkapallomaalivahti ja hän sai tililleen myös yhden ottelun maansa maajoukkueessa; hän oli kentällä vuonna 1973 ystävyysottelussa Israelin maajoukkuetta vastaan.


title: Niko Lozančić

text: Niko Lozančić (s. 3. syyskuuta 1957 Kakanji) toimi Bosnia-Hertsegovinan federaation presidenttinä 2003–2007. Hän on kroaatti ja entinen Bosnian HDZ BiH:n varapuheenjohtaja. Koulutukseltaan hän lakimies ja toimi aiemmin toiminut diplomaattina.


title: Ahmet Hadžipašić

text: Ahmet Hadžipašić (1. kesäkuuta 1952 Cazin, Jugoslavia – 23. heinäkuuta 2008 Zenica, Bosnia-Hertsegovina) toimi 14. helmikuuta 2003 alkaen toukokuuhun 2007 Bosnia ja Hertsegovinan federaation pääministerinä. Hän oli bosniakki ja edusti SDA-puoluetta.


title: Ahmet Hadžipašić

text: Hadzipasic työskenteli myös Sarajevon yliopistossa professorina. Hänellä oli vaimonsa kanssa kaksi lasta.


title: Tomislav II

text: Tomislav II eli Aymon (ital. Aimone) Roberto Margherita Maria Giuseppe Torino (9. maaliskuuta 1900, Torino – 29. tammikuuta 1948, Buenos Aires) oli itsenäisen Kroatian valtion ensimmäinen ja ainoa kuningas vuosina 1941–1943.


title: Tomislav II

text: Tomislav II oli alkujaan Savoijin prinssi, Aostan neljäs herttua. Hänen vanhempansa olivat prinssi Emanuele Filiberto (Espanjan kuningas Amadeus I:n ja Cisternan ruhtinatar Maria Vittoria dal Pozzon poika) ja Ranskan prinsessa Hélène (Ranskan prinssi Louis-Philippen ja Espanjan infantin Maria Isabellan tytär). Hänen isoisoisänsä oli Viktor Emanuel II, joten Aymon oli myös Savoijin kuningashuoneen jäsen.


title: Tomislav II

text: Aymonille annettiin 22. syyskuuta 1904 arvonimi Spoleton herttua.


title: Tomislav II

text: Prinssi Aymon meni 1. kesäkuuta 1939 naimisiin Kreikan ja Tanskan prinsessa Irenen (1904–1974) kanssa. Irenen isä oli Kreikan kuningas Konstantin I ja äiti Preussin prinsessa Sophie. Aymonin ja Irenen poika, Amadeo, Aostan viides herttua, syntyi 27. syyskuuta 1943.


title: Tomislav II

text: Mussolini julisti Aymonin 18. toukokuuta 1941 Kroatian kuninkaaksi nimellä Tomislav II. Uuden itsenäisen Kroatian valtion valtionhoitajana toimi Ante Pavelic, eikä Aymonilla ollut kuninkaana minkäänlaista valtaa - hän ei koskaan edes käynyt Kroatiassa. Aymon luopui kruunusta 12. elokuuta 1943.


title: Tomislav II

text: Prinssi Aymon sai arvonimen Aostan neljäs herttua hänen vanhemman veljensä Amadeon, Aostan kolmannen herttuan, kuollessa brittien sotavankileirillä Nairobissa 3. maaliskuuta 1942. Aymon itse kuoli tammikuun lopulla 1948.


title: Ibaraki

text: Ibaraki voi tarkoittaa seuraavia paikkoja Japanissa.


title: Bosnian ja Hertsegovinan vaihdettava markka

text: Bosnian markka tai (konvertibilna marka/конвертибилна марка), ISO 4217-koodi BAM, on Bosnia ja Hertsegovinan valuutta. Markka perustettiin vuoden 1995 Daytonin rauhansopimuksessa. Valuutta oli alkuun sidottu Saksan markkaan suhteessa 1:1. Euron käyttöönoton jälkeen se on sidottu euroon samalla kiinteällä kurssilla, joka Saksan markalla oli (1 EUR = 1.935583 BAM).Yksi markka jakaantuu 100 feningiin. Paikallisesti valuutasta käytetään kirjallisesti lyhennöstä KM. Nimet markka ja fening juontavat juurensa Saksan markasta ja pfennigistä.


text: Vuonna 1991 Jugoslaviasta itsenäiseksi julistautuneessa Bosnia ja Hertsegovinassa käytössä oleva vaihdettava markka perustettiin vuoden 1995 Daytonin rauhansopimuksella ja se korvasi alueella aiemmin käytetyt Bosnian ja Hertsegovinan dinaarin, Kroatian kunan ja Serbitasavallan dinaarin joulukuussa 1998. Ensimmäistä kertaa Bosnian ja Hertsegovinan markka otettiin käyttöön vuonna 1999.


text: Alun alkaen Bosnian ja Hertsegovinan markka oli sidottu Saksan markkaan samanarvoisena. Kun euro korvasi Saksan markan vuonna 2002, myös Bosnian ja Hertsegovinan markka alkoi käyttää samaa pysyvää vaihtokurssia euroon nähden kuin Saksan markkakin, eli 1 EUR = 1.955 BAM. Maassa inflaation taso on erittäin alhainen johtuen maan harjoittamasta tiukasta valuuttakontrollista.


text: Kaikki setelit 200 markan seteliä lukuun ottamatta valmistaa ranskalainen Oberthur. 200 markan setelit valmistetaan Itävallan Wienissä itävaltalaisen yrityksen toimesta.


text: Joulukuussa 1998 esiteltiin Bosnian ja Hertsegovinan kolikkosarja arvoissa 10, 20 ja 50 feningiä sekä 1, 2 ja 5 markkaa. Kolikot on suunnitellut bosnialainen suunnittelija Kenan Zekic.